SAD i Rusija nagovijestile spremnost da obnove sporazum o nuklearnom naoružanju\nSAD i Rusija nagovijestile su da su spremne da postignu novi sporazum o kontroli nuklearnog naoružanja, tako što će raditi na zamrzavanju svojih arsenala bojevih glava jednu godinu, pošto u februaru istekne važeći ugovor o nuklearnom oružju.\nRusija je predložila produžetak sporazuma Novi START, dok je State Department nekoliko sati kasnije saopštio da ceni "spremnost Rusije da se postigne napredak u vezi sa pitanjem kontrole nuklearnog naoružanja”.\nDržavni sekretarijat naveo je da su SAD “spremne da se sastanu odmah i da finalizuju povjerljivi sporazum".\nOčekujemo da Rusija svojim diplomata pruži ovlaštenja da urade isto, dodao je State Department.\nMoskva je saopštila da je “spremna, da se zajedno sa SAD politički obaveže na 'zamrzavanje' broja nuklearnih bojevih glava, koje dvije strane imaju”, do februara 2022. godine, dok se pregovara o novom sporazumu.\nNovi sporazum o smanjenju strateškog naoružanja (START) potpisan je 2010. godine i uveo je ograničenja na arsenale strateškog nuklearnog oružja obje zemlje. Taj sporazum može da se se produži na još pet godina, za šta je Moskva poručila da je spremna da uradi bez ikakvih preduslova.\nMogući produžetak sporazuma - čak i za jednu godinu - predstavljao bi rijetko poboljšanje u bilateralnim odnosima dvije zemlje kada je riječ o kontroli naoružanja.\nBijela kuća se već povukla iz drugih sporazuma o kontroli naoružanja sa Moskovom, optužujući Kremlj da ih je kršio i tvrdeći da su sporazumi mnogo više išli u korist Rusiji nego SAD. Među sporazumima iz kojih se Washington povukao je i onaj iz ere Hladnog rata koji se odnosi na nuklearne projektile srednjeg dometa (INF sporazum), kao i Sporazum o otvorenom nebu, kojim je dvjema zemljama bilo dozvoljeno da sprovode izviđačke letove iznad teritorije one druge.\nJoe Biden, izazivač predsjednika Donalda Trumpa na izborima 3. novembra, podržava produžetak Novog START-a "kao osnovu za novi sporazum o kontroli naoružanja".\nBiden je rekao da je taj sporazum, koji je postignut dok je on bio potpredsjednik u administraciji Baracka Obame, "temelj strateške stabilnosti između SAD i Rusije".\nU Beču pregovori Rusije i SAD o kontroli nuklearnog naoružanja\nTrump i Putin razgovarali o kontroli naoružanja, Iranu, koronavirusu


pravosudje.ba | Nadležna ministarstva podržala uvođenju sistema mentorstva za sudije u bh. sudovima\nNadležna ministarstva podržala uvođenju sistema mentorstva za sudije u bh. sudovima\nO uvođenju sistema mentorstva u sudovima u Bosni i Hercegovini (BiH), na sastanku koji je Visoko sudsko i tužilačko vijeće Bosne i Hercegovine (VSTV BiH) organizovalo 19. aprila 2021. godine u Sarajevu, razgovarali su predstavnici državnog i ministarstva pravde Republike Srpske, Pravosudne komisije Brčko distrikta BiH, Delegacije Europske unije u BiH, ambasada Norveške i Nizozemske te VSTV-a BiH.\nUvođenje mentorstva za novoimenovane sudije je jedno od pitanja koje je posebno istaknuto i kroz preporuke Evropske komisije proizašle iz Peer review misije, kao i Priebeovog izvještaja, što dodatno ukazuje na važnost ovog mehanizma u izgradnji efikasnog pravosudnog sistema.\nMentorstvo suštinski predstavlja integralni dio početne obuke, koja se provodi na radnom mjestu i kojom se nastoji osigurati da sudije dobiju podršku iskusnijih kolega u razvoju svojih sudijskih vještina, uz dosljedno poštivanje principa nezavisnosti i samostalnosti sudske funkcije.\nStrateški prioriteti pravosuđa u BiH, koji se ogledaju u izgradnji efikasnog i kvalitetnog pravosuđa, zahtijevaju koordinirano i sinergijsko djelovanje svih relevantnih institucija, u skladu sa njihovim ustavnim i zakonskim nadležnostima, što je potvrđeno i tokom sastanka koji je održan juče. Sva resorna ministarstva, kao i Pravosudna komisija Brčko distrikta BiH, kao strateški partneri u ovom procesu, podržali su aktivnosti uvođenja mentorstva u sudove. VSTV BiH ovo pitanje posebno je aktuelizirao kroz Projekat unapređenja kvaliteta pravosuđa, koji finansira Vlada Norveške, a koji se provodi u partnerstvu sa Sudskom administracijom Norveške i Sudskim vijećem Nizozemske.\nKako je zaključeno, VSTV BiH će u narednom periodu upoznati resorna ministarstva sa svim relevantnim materijalima i prijedlozima izmjene pravnog okvira, kako bi imali priliku aktivno učestvovati u uvođenju procesa mentorstva u BiH pravnom okviru.\nTokom sastanka je aktuelizirano i pitanje koje je prouzrokovano različitim pravnim okvirom na entitetskom nivou, a koje se odnosi na izvršenje prekršajnih sankcija, obzirom da određeni sudovi ukazuju na činjenicu da trenutni pravni okvir onemogućava izvršenje kazne zatvora, kojom je zamijenjena novčana kazna izrečena u prekršajnom postupku, u situaciji kada se postupak vodi pred sudovima u Republici Srpskoj, a lica imaju prebivalište u Federaciji BiH.\nOvo pitanje će od strane VSTV BiH biti posebno adresirano entitetskim ministarstvima pravde, sa ciljem eventualnih izmjena pravnog okvira, koje bi omogućile sprovođenje kažnjenih lica od strane Sudske policije Federacije BiH po odlukama sudova sa sjedištem u Republici Srpskoj.\nSastanak, kao i sve aktivnosti VSTV BiH, organizovan je uz poštivanje propisanih epidemioloških mjera za sprječavanje pojave i širenja virusa COVID – 19.


Vrhovni vođa Irana: SAD neprijatelji, nećemo pregovarati - IndeksOnline.rs\nNaslovna PLANETA Vrhovni vođa Irana: SAD neprijatelji, nećemo pregovarati\nVrhovni vođa Irana: SAD neprijatelji, nećemo pregovarati\nTEHERAN – Vrhovni vođa Irana, ajatolah Ali Hamnei, izjavio je danas da su njegova zemlja i SAD “nepomirljivi neprijatelji” i poručio da Teheran neće ukinuti zabranu učestvovanja u pregovorima s Vašingtonom.\n“Jedan od načina da se zaustavi politička infiltracija Amerike jeste da se zabrane bilo kakvi pregovori sa Amerikom. To znači da Iran neće podleći američkom pritisku. Oni koji misle da će pregovori s neprijateljem rešiti naše probleme, 100 odsto greše”, rekao je Hamnei.\n“SAD se nisu promenile od pre više decenija… one nastavljaju isto agresivno, zlobno ponašanje i istu međunarodnu diktaturu. Iran ima čvrstu, čeličnu volju. Neće dopustiti Americi da se vrati u Iran”, rekao je Hamnei.\nGodišnjica opsade američke ambasade nakon Islamske revolucije 1979. godine obeležava se u Iranu godišnjim demonstracijama tokom kojih okupljeni širom zemlje uzvikuju “Smrt Americi”.\nOdnosi Irana i SAD zapali su u krizu nakon što je američki predsednik Donald Tramp doneo odluku da povuče svoju zemlju iz nuklearnog sporazuma između Irana i svetskih sila.\nVašington je potom ponovo uveo sankcije čiji je cilj zaustavljanje izvoza iranske nafte, navodeći da pokušava da primora Iran da pregovara o širem sporazumu.


Svetski dan bez duvanskog dima: Kikindski novinari iskoristili da prekontrolišu zdravlje, cigaretu gasi volja · gradski.online\nSvetski dan bez duvanskog dima: Kikindski novinari iskoristili da prekontrolišu zdravlje, cigaretu gasi volja\nKIKINDA- Zdravstvene, društvene i ekonomske posledice pušenja dobro su poznate i kikindskim novinarima.\nNa Svetski dan bez duvanskog dima, 31. maj, neki od njih su iskoristili priliku da između dva terena, maratonsku 24/7 trku za informacijama, prekinu na minut, dva. Izmerili su krvni pritisak i nivo šećera u krvi, a onda plato ispred Kurije napustili kako bi čitaocima, slušacima i gledaocima ukazali na štetnost nikotina.\nPriliku da prekontrolišu zdravlje imali su svi zainteresovani Kikinđani, dok su mladi aktivisti Crvenog krsta i zdravstveni radnici sugrađanima delili jabuke u zamenu za cigarete.\nDa cigaretu može da ugasi samo snažna volja, osnovna je poruka zdravstvenih radnika i aktivista Crvenog krsta. Specijalista socijalne medicine ZZJZ, dr Branislav Hačko, izneo je statističke podatke koji se odnose na srednjoškolce:\n-Prema podacima iz 2008. godine, 46 odsto srednjoškolaca u prvom razredu bilo je u kontaktu sa duvanom ili proizvodima od duvana. Statistika iz 2019. godine pokazuje da je za 10 odsto smanjen prvi kontakt srednjoškolaca sa duvanom. Dakle, ovakve akcije dugoročno daju dobre rezultate, a fokus je na promociji zdravih stilova života- naveo je dr Hačko i nastavio;\n-Pokušavamo da odložimo prvi kontakt mladih sa faktorom rizika, ili da uopšte ne dođu u kontakt sa njim. Učestvovanje mladih aktivista Crvenog krsta u ovakvim akcijama doprinosi da značajno doprinesu zdravstvenom potencijalu naše zajednice. Trend smanjena prisutan je i u našoj sredini. Svako umanjenje faktora rizika na godišnjem nivou od 0,5 do jedan odsto je dobar rezultaz- naglasio je dr Hačko.\nSlogan ovogodišnje kampanje Svetskog dana bez duvanskog dima glasi: “Duvan- Pretnja našoj životnoj sredini”. Zamenica gradonačelnika Dijana Jakšić Kiurski saglasna je da su mladi posebno ranjiva i osetljiva kategorija i duvan štetno utiče na njihovo zdravlje i razvoj:\n-Zdravi stilovi života, sport, rekreacija i boravak u prirodi su vrednosti na koje treba ukazivati mladima. Frapantan je podatak da se godišnje preko 3,5 miliona hektara zemljišta uništi zbog proizvodnje duvana, a nisu izuzete ni šume čime se uništava eko sistem- navela je ona.\nPrethodnoKikindska vaspitačica zaslužila veliko priznanje: Od Vardara pa do Triglava, nema bolje od naše Olje\nSledećeLešnici, med i slanina: Našim proizvođačima doneli najveća agrarna priznanja u Novom Sadu


SAVEZ RAČUNOVOĐA I REVIZORA SRBIJE PROTIVI SE PREDLOŽENIM ZAKONIMA U TIM OBLASTIMA\nSavez računovođa i revizora Srbije protivi se predloženim zakonima u tim oblastima, jer će novi propisi prouzrokovati netačne finansijske izveštaje, rekao je izvršni sekretar Saveza Miodrag Živković.\n"Usvajanje predloženih zakona o računovodstvu i reviziji, o kojima se raspravlja u Skupštini Srbije, dovešće do nepoverenja u finansijske izveštaje jer će ih i dalje sastavljati često neuka lica, na kreativan način", kazao je Živković agenciji Beta.\nKako je ocenio, "primenom tih zakona finansijski izveštaji će se i dalje raditi po narudžbini za razne potrebe, a poslovanje pravnih lica će često ispravljati policija i tužilaštvo".\nŽivković je istakao da su strukovna udruženja predložila da se u pripremi zakona o računovodstvu i reviziji koriste međunarodni standardi i kodeksi profesionalne etike, da to bude objedinjen zakon i da se utvrdi ko može biti profesionalni računovođa.\nON JE POJASNIO DA ĆE USVAJANJEM PREDLOŽENIH ZAKONA FINANSIJSKE IZVEŠTAJE I RAČUNOVODSTVENE POSLOVE MOĆI DA RADE OSOBE KOJE NISU ŠKOLOVANE, NITI OSPOSOBLJENE ZA TO.\nNovim zakonom o računovodstvu liberalizuje se oblast pružanja računovodstvenih usluga, tako da ne postoji zakonska obaveza obuke, obrazovanja i licenciranja računovođa. Odgovornost za finansijske izveštaje je na zakonskom zastupniku i upravi preduzeća.\nČlanovi Saveza računovođa i revizora su nezadovoljni i što je obrazlaganje predloženih sistemskih zakona iz oblasti finansija u Skupštini Srbije ministar finansija Mlađan Dinkić prepustio ministarki regionalnog razvoja i lokalne samouprave Verici Kalanović.\nMinistarka Kalanović, koja je pred poslanicima "branila" te zakone, ističe da će oni pojednostaviti procedure, unaprediti efikasnost poslovanja i povećati konkurentnost realnog sektora.\nPREDLOŽENO JE DA OBLAST RAČUNOVODSTVA I REVIZIJE, UMESTO KAO DO SADA JEDNIM OBJEDINJENIM ZAKONOM, BUDE REGULISANA SA DVA POSEBNA ZAKONA, KAO I DA ĆE FAKTORING U SRBIJI PO PRVI PUT BITI ZAKONSKI REGULISAN.\nRealan sektor će na ovakav način biti efikasniji i konkurentniji na globalnom tržištu, a s druge strane doneće jeftinije poslovanje privrede, rekla je Kalanović.\nU DSS izražavaju bojazan da će novi zakon o reviziji favorizovati strane revizorske kuće, jer po prvi put uvodi mogućnost da reviziju obavljaju revizorske kuće iz EU i trećih zemalja.


Predsednica opštine Bela Crkva obišla renovirane prostorije Centra za socijalni rad - eVršac\nPredsednica opštine Bela Crkva Violeta Simić posetila je Centar za socijalni rad „8. Maj“ i u razgovoru sa v.d. direktora ove ustanove Marijanom Georgijevski upoznala se sa trenutnim načinom funkcionisanja usluga socijalne zaštite koje Centar obezbeđuje stanovnicima opštine Bela Crkva. Bila je ovo prilika da predsednica opštine pogleda i renovirane prostorije za čije su uređenje sredstva obezbeđena iz budžeta opštine Bela Crkva.\nIzdvojili smo 350 hiljada dinara za renoviranje Centra za socijalni rad u Beloj Crkvi. Ovo je ustanova koja ima veliki broj korisnika, cirkulacija u ovom prostoru je dosta velika, a problematika kojom se Centar bavi izuzetno teška, pa smo se potrudili da na ovaj način obezbedimo bolje uslove za zaposlene, a i za naše sugrađane koji ovde dolaze, istakla je predsednica opštine Violeta Simić.\nDirektor Centra za socijalni rad Marijana Georgijevski zahvalila se lokalnoj samoupravi opštine Bela Crkva na izdvojenim sredstvima za rekonstrukciju prostorija ove ustanove.\nIzvršena je zamena dotrajale drvene stolarije novim PVC prozorima i vratima. Pored toga, imali smo i niz sitnijih građevinskih i molerskih radova, što je izuzetno važno za funkcionisanje Centra. Takođe, uredili smo i jedan fizički odvojeni deo u okviru Centra, u kojem se odvija viđanje roditelja i dece u kontrolisanim uslovima, naglasila je Georgijevski.\nZaposleni u Centru za socijalni u Beloj Crkvi rad ističu da kvalitetniji uslovi rada doprinose da njihov rad sa strankama bude produktivniji i konstruktivniji, u ostvarivanju ciljeva što bolje socijalne zaštite korisnika usluga Centra.


Jeftini letovi iz Dortmunda za Memingen - Avio karte Dortmund Memingen - eSky.rs\nAvio karte iz Dortmunda za Memingen\nPretražite letove iz Dortmunda za Memingen\nProverite najbolje prilike za letove iz Dortmunda za Memingen\n✔ Postoje li posebne ponude za letove iz Dortmunda za Memingen na eSky.rs?\n✔ Mogu li se pobrinuti za osiguranje prilikom rezervacije leta iz Dortmunda za Memingen?\n✔ Ako rezervišem let iz Dortmunda za Memingen, mogu li da rezervišem ujedno i smeštaj?\n✔ Koje avio-kompanije nude letove iz Dortmunda za Memingen?\nBudite sigurni, da na eSky.rs ponuda letova iz Dortmunda za Memingen uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Nemačke Jeftini letovi iz Nemačke Jeftini letovi za Magdeburg Jeftini letovi iz Magdeburga Jeftini letovi za Muttrah Jeftini letovi iz Muttrah\nJeftini letovi do Bermuda Jeftini letovi iz Bermuda Jeftini letovi do New York Newark Jeftini letovi od New York Newark


„Ovaj zvuk nije bugi, ovaj zvuk nije vugi“ - DLM @ The Quarter - Rock SvirkeRock Svirke\n„Ovaj zvuk nije bugi, ovaj zvuk nije vugi“ – DLM @ The Quarter\nOvaj zvuk nije bugi, ovaj zvuk nije vugi, ovaj zvuk je tvrdi, brzi fank, jak i autentičan, filovan duvačima, isklesan gitarom… Na ovaj i ovakav zvuk, Novi Sad je čekao punih pet godina. Čuvena beogradska fank rok grupa Deca Loših Muzičara, održala je u subotu 08. februara koncert u klubu The Quarter.\nU uzavreloj atmosferi kluba, na oduševljenje publike, koncert je otvoren sa poznatim refrenom “Dobro došli dragi gosti…” i pesmom “Motel Kurodovic”, da bi se u istom ritmu i raspoloženju nastavilo sa pesmam kao što su “Kreditna kartica”, “Mara”, “Zeka”, čuvenim hitom “Konji Ritma”. Bio je to prilično iscrpni presek kroz karijeru i albume, a mnoge posetioce je to podsetilo i vratilo u prošlo vreme, koje je, uz mnoge druge grupe, DLM obeležila. Atmosfera je “smirena” sa par mirnijih pesama, kao što je “Ubiše Pabla”, specifična po tome što je napisana i otpevana na španskom jeziku. Ne zadugo, počinju prvi taktovi koji nas upoznavaju sa karijerom nikoga drugog do Vladeta Divca (“Vlade Divac”), što je publika jedva dočekala i u glas skandirala ime čuvenog centra.\nLogički sled događaja je naravno “Prolećni Dan”, uvek žestok i uvek brz, “Doživotno osuđen na ljubav”, jedna od prvih pesama koju je DLM izvela pre 25 godina, zatim naslovna pesma prvog albuma i po mnogima najveći hit “Dobar Dan”. Ovaj blok je, očekivano, predstavljao, esenciju i vrhunac svirke.\nOdličnom muziciranju benda je doprineo i teatralni nastup pevača Ivana Jeftovića, koji se sve vreme trudio da ostvari “hemiju” između publike i benda, što je krunisao skokom u publiku, koja ga je oduševljeno primila u “naručje”. Za to vreme su momci na bini furiozno održavali ritam, “vozeći” kroz fank akorde, podržani od strane duvačke sekcije.\nNakon dva izlaska na bis, gde su izveli i najnoviju pesmu “Flora i Fauna”, za koju je i snimljen spot, koncert je okončan pesmom “Let There Be Rock”, odličnom obradom planetarnog hita grupe AC/DC.\nNakon nepunih dva sata koncerta, Novi Sad je bio i jeste zadovoljan što je posle punih pet godina dočekao samostalan koncert glavnih predstavnika brzih bendova Srbije, koji su nekada u našem gradu sa zadovoljstvom “prašili”.


Neposredan povod da članovi ovog Odbora iz DF-a da napuste ovaj Odbor jeste odbijanje Demokratske partije socijalista da se izvrši kontrola višemilionskog trošenja sredstava iz tekuće budžetske rezerve za socijalna davanja, a posebno u periodu od trenutka jednostrane promene Zakona o finansiranju političkih partija i izbornih kampanja, a koje je u aprilu inicirala Demokratska partija socijalista, a potom usvojila sa svojim partnerima.\n- Do tada ovim Zakonom je bilo zabranjeno u izbornoj godini izdvajati za socijalna davanja iz tekuće budžetske rezerve. Demokratski front smatra da treba pomagati najsiromašnije građane i pružati socijalnu pomoć, a posebno danas u uslovima epidemije, kaže se u saopštenju.\nDosadašnji članovi Odbora još dodaju da, poučeni dosadašnjim iskustvima da DPS brutalno zloupotrebljava državne resurse i finansije, Demokratski front je predložio kontrolno saslušanje predsednika Nacionalnog koordinacionog tela, ministra finansija i ministra rada i socijalnog staranja a na temu trošenja ovih sredstava. Kako je DPS odbio kontrolu trošenja ovih sredstava i kako nije predložio niti jedan drugi format rasprave na Odboru za antikorupciju povodom ovog pitanja, članovi Odbora iz Demokratskog fronta ocenjuju da nema svrhe da ostanu dalje u tom telu. Ovim činom šaljemo poruku i domaćoj javnosti, ali i međunarodnim faktorima da je veoma moguće da Vlada i DPS kroz navodna socijalna davanja mogu zloupotrebiti višemilionske iznose za izborne svrhe.\nKORONA U CRNOJ GORI: Registrovano novih 56 slučajeva\n28. 07. 2020. u 18:00\nČETRDESETNICA OD SAHRANE DEMOKRATIJE: Simbolično obeležavanje u Budvi\n28. 07. 2020. u 16:30\n- Ono što je nesporno jeste da će ova oblast biti van kontrole, a naročito u periodu od izmene zakona do raspisivanja izbora, ali i sve do održavanja izbora. Očigledno je i da DPS ne želi i da sprečava kontrolu načina trošenja ovih sredstava, ističe se u saopštenju.\nČlanovi Odbora iz Demokratskog fronta podsećaju da je u kontinuitetu rada ovog Odbora, DPS sprečavao ostvarenje njegove kontrolne funkcije rada državnih organa zaduženih za borbu protiv organizovanog kriminala i korupcije, a što je jasno propisivao Poslovnik Skupštine.\n- Takođe, sprečavano je ostvarenje i jasnih zakonskih normi koje su davale mogućnost kontrole rada tužilaštva, a posebno rad VDT i rad glavnog specijanog državnog tužioca. Članovi Odbora iz DF su ulagali napore da uprkos opstrukcijama DPS ostvare minimum funkcija ovog Odbora, ali odbijanje da se kontroliše trošenje sredstava iz budžetske rezerve za socijalna davanja predstavlja dodatni i ključni razlog za podnošenje ostavki. O razlozima podnošenja ostavke Demokratski front će obavestiti delegaciju Evropske komisije u Podgorici, predstavnike drugih posmatračkih međunarodnih misija i pojedine ambasade u Crnoj Gori.\nBorba protiv korupcije Crna Gora DF DPS


Mandić: Režim u Crnoj Gori je antisrpski | Skandalozno\nAndrija Mandić: Režim u Crnoj Gori je antisrpski, Pavelić je u vladi imao dva Srbina, a Milo nema nijednog\nPatrijarh Irinej skrenuo je pažnju na loš položaj Srba u Crnoj Gori, ali je zbog povlačenja paralele sa ustaškim režimom Ante Pavelića, poglavar SPC izazvao pravu buru koja se ni u crnogorskoj ni u srpskoj javnosti još nije stišala.\nPosle patrijarhove ocene da je položaj SPC u Crnoj Gori gori nego u vreme osmanske okupacije, a da je status Srba kao u doba ozloglašene fašističke tvorevine Nezavisne države Hrvatske, predsednik Srbije Aleksandar Vučić nije želeo da komentariše ovu izjavu, ali je rekao da se nada da će Srbija uskoro imati prilike da razgovara o tome sa legitimnim predstavnicima srpskog naroda u Crnoj Gori i sa legitimnim i legalnim predstavnicima Crne Gore o bilateralnim stvarima.\n– Ne mogu da komentarišem ono što govori Njegova svetost. Želimo dobre odnose sa Crnom Gorom i bolji položaj srpskog naroda. A da li smo uvek srećni – nismo, i o tome govorimo. Pretpostavljam da nisu ni oni uvek. Ali, ko god bi rekao da je situacija srpskog naroda idealna, čini mi se da ne bi govorio istinu – poručio je Vučić.\nJedan od lidera opozicionog Demokratskog fronta Andrija Mandić za Kurir kaže da je patrijarh rekao gorku istinu, o kojoj političari u Srbiji uporno ćute. Za njega je vlast u Crnoj Gori antisrpski režim koji sprovodi otvorenu diskriminaciju Srba sa ciljem nasilne asimilacije.\n– I Ante Pavelić je, dok je sprovodio genocid nad srpskim narodom, pokušao da prikrije te namere, a u Crnoj Gori danas postoji brutalan odnos prema Srbima, pa nema ni tog privida. Istorijske činjenice su da su u Pavelićevoj vladi sedela dvojica Srba, a među 93 generala u hrvatskoj vojsci u doba NDH bilo je 13 Srba. Istina je da među članovima crnogorske vlade nema nijednog Srbina, iako se trećina građana izjašnjava kao Srbi, a polovina govori srpski jezik. Istina je i da u pravosuđu gotovo nijedan sudija nije Srbin, nema ih ni u tužilaštvu, niti među vojnim oficirima, a od 60.000 zaposlenih u državnoj administraciji svega dva ili tri odsto su Srbi. Nijedan direktor osnovne i srednje škole u Crnoj Gori nije Srbin, čak ni u onim sredinama gde postoji srpska većina – naglašava Mandić.\nOn kaže i da je SPC u Crnoj Gori ugrožena taman onoliko koliko je ugrožena na KiM.\n– Možda bi se crnogorska vlast, da je 1941. godina, ponašala isto kao Pavelićev režim, možda bi nas vodili u logore, ali sva je sreća da je 21. vek i da postoje određena ograničenja, od kojih je najvažnije to što se oni plaše međunarodnog suda – poručuje Mandić.\nZloupotreba gostoprimstva slobodne Crne Gore\nPosle predsednika Mila Đukanovića, koji očekuje da patrijarh demantuje svoje reči, oglasio se i crnogorski premijer Duško Marković.\nOn smatra da je patrijarh ponovo zloupotrebio gostoprimstvo “demokratske i slobodne države Crne Gore“, uz opasku da njegova izjava nije pitanje položaja Srba u toj državi, već da se ta poruka tiče evropskog i evroatlantskog puta Crne Gore.\n– To je otpor modernoj i savremenoj Crnoj Gori – poručio je Marković.\nŠta su problemi Srba\n– ostvarivanje mnogih prava uslovljeno je promenom identiteta\n– državne institucije su uglavnom zatvorene za Srbe\n– ćirilica u praksi nije ravnopravna sa latinicom\n– srpski jezik nije službeni i praktično je izbačen iz škola\n– nepriznata Crnogorska pravoslavna crkva dobija primat,\na SPC trpi pritiske i napade na svoju imovinu\nBrojčano stanje Srba u Crnoj Gori\n1991 – 57.453 (9,34 odsto)\n2003 – 198.414 (31,99 odsto)\n2011 – 178.110 (28,73 odsto)\nBudite prvi sa komentarom na članku "Andrija Mandić: Režim u Crnoj Gori je antisrpski, Pavelić je u vladi imao dva Srbina, a Milo nema nijednog"


Cvijanović: Istočno Sarajevo strateški prostor za razvoj Republike Srpske - Citaj Filter\n“Mi želimo da ovo područje popunimo svim mogućim sadržajima, kako bi naši građani ovdje imali sve što im je potrebno”, rekla je Cvijanovićeva danas novinarima u Istočnom Sarajevu nakon sastanka sa rukovodstvom Bolnice “Srbija”, koje je predvodio direktor ove zdravstvene ustanove Nebojša Šešlija.\nOna je podsjetila da je u ovom gradu mnogo projekata realizovano, a posebno je istakla izgradnju nove bolnice, te je izrazila zadovoljstvo što će uskoro biti završena i opremljena nova zgrada Zavoda za transfuziologiju, kao i ostali sadržaji u okviru bolničkih kapaciteta.\n“Meni je zadovoljstvo što sam danas ovdje sa ovim vrijednim ljudima, koji su u ovom periodu korone podnijeli najveći teret, a to su naši radnici u zdravstvu i bez njih bi mnoge stvari izgledale drugačije. Zahvalnost za svu tu upornost i predan rad”, navela je Cvijanovićeva.\nOna je dodala da je Vlada Srpske već odavno prepoznala potrebu da je ovo područje strateški prostor.\n“Zbog toga mnogo je infrastrukturnih projekata i drugih sadržaja vezanih i za omladinu i za penzionere i za djecu”, poručila je Cvijanovićeva i dodala da vjeruje u budućnost Istočnog Sarajeva.\nNakon obilaska bolnice “Srbija” Predsjednik Republike Srpske Željka Cvijanović sastala se sa rukovodstvom opštine Istočno Novo Sarajevo.\nPredsjednik Republike Srpske Željka Cvijanović izjavila je nakon razgovora sa rukovodstvom opštine Istočno Novo Sarajevo i obilaska objekata novog pozorišta, sportske dvorane i Trga Srbije, čija je izgradnja pri kraju, da je interes Republike Srpske jako Istočno Sarajevo i jaka Srpska.\n“Mogu da vidim uspješnu realizaciju svih kapitalnih projekata koje smo zajedno osmišljavali, lokalna zajednica i Vlada Republike Srpske, i ovo sve što se gradi, nadograđuje i izrađuje stvari su koje su utkane u političku platformu koja je počela sa realizacijom još davne 1998. godine, sa tadašnjom Vladom Milorada Dodika, uz opredjeljenje da je ovo strateški prostor Republike Srpske i da ovaj prostor moramo popuniti svim sadržajima”, istakla je Cvijanovićeva.\n“Zbog toga što su i ljudi i ovaj prostor važni za Republiku Srpsku istrajavamo na tome da se na ovaj način izgradi ovaj prostor”, rekla je Cvijanovićeva i zahvalila načelniku opštine Istočno Novo Sarajevo Ljudiši Ćosiću i njegovom timu što su bili na usluzi Vladi Srpske.\nOna je dodala da Vlada ne može sama osmišljavati planove za lokalne zajednice ukoliko nema aktivnosti koje dolaze sa lokala.\n“Mi smo to ovdje uvijek imali i stoga zahvalnost načelniku koji je pokazivao upornost da treba da se realizuju određeni projekti i naravno da smo izlazili u susret tome i Zoran Tegeltija dok je bio ministar finansija i ja kao predsjednik Vlade i predsjednik Dodik dok je bio i predsjednik Republike i predsjednik Vlade”, naglasila je Cvijanovićeva.\nCvijanovićeva je nakon obilaska pozorišta, Trga Republike Srbije i sportske dvorane istakla da je riječ o kapitalnim projektima.\n“Pozorište će sigurno izgledati toliko dobro da i mi sami nećemo vjerovati da je to tako, dvorana koja je sigurno u vrhu po kvalitetu, po izgledu i sadržajima koji će ovdje biti u Republici Srpskoj, ali vjerujem i šire i naravno trg koji je otvorio ovaj grad, nova bolnica koju smo izgradili i svi ostali kapaciteti koji se ovdje grade, rekonstrukcije škola, vrtića… Naravno da ćemo ponovo graditi zajedno još jedan vrtić jer je to potrebno našim roditeljima ovdje”, najavila je Cvijanovićeva.\nSvi projekti koji su u opštini Istočno Novo Sarajevo započeti zahvaljujući podršci Vlade Republike Srpske i čelnih ljudi u institucijama Srpske su u krajnjoj fazi realizacije, izjavio je danas načelnik ove opštine Ljubiša Ćosić nakon sastanka sa predsjednikom Republike Željkom Cvijanović i predsjedavajućim Savjeta ministara Zoranom Tegeltijom.\nĆosić je rekao da će naredne sedmice u ovoj opštini biti svečano otvoren Trg Republike Srbije, te najavio uskoro otvaranje i sportske dvorane, kao i pozorišta.\n“Naša opština je jedinstven primjer uspješne saradnje Vlade Srpske i lokalne zajednice. Ne bi bilo ovih projekata da nije bilo podrške Vlade iz vremena kada je predsjednica /Srpske Željka Cvijanović/ bila premijer, a predsjedavajući /Savjeta ministara Zoran Tegeltija/ bio ministar finansija i mi smo im na tome zahvalni”, izjavio je Ćosić novinarima nakon zajedničkog obilaska gradilišta sportske dvorane i pozorišta.\nOn je podsjetio da su institucije Republike Srpske pomogle izgradnju sportske dvorane i pozorišta sa po dva miliona KM, te dodao da je Srbija obezbijedila milion evra za izgradnju trga.\nPrema njegovim riječima, Vlada Srpske finansijski je pomogla i utopljavanje zgrade srednjoškolskog centra, kao i izgradnju saobraćajnica koje Istočno Sarajevo povezuje sa ostalim dijelovima Republike Srpske.\n“Tu su i studentski domovi koji će biti izgrađeni. Nedavno je Vlada Republike Srpske obećala podršku za izgradnju zgrade Rektorata Univerziteta u Istočnom Sarajevu i Muzičke akademije”, napomenuo je Ćosić, te dodao da će ova lokalna zajednica kandidovati institucijama Srpske projekat izgradnje obdaništa.\nĆosić je istakao da će Istočnom Novom Sarajevu trebati i nova osnovna škola, jer je riječ o lokalnoj zajednici koja raste i razvija se, prvenstveno po broju stanovnika, a potom i infrastrukturno.\nPrema njegovim riječima, taj rast i razvoj ne bi bio ovom brzinom i ne bi bio ovako praćen da nije podrške Vlade Republike Srpske.\n“Osam godina sam načelnik Istočnog Novog Sarajeva i nijednog trenutka nisam bio odbijen od ovih ljudi kada sam tražio stvari koje su bile od opšteg interesa za lokalnu zajednicu. Uvijek smo bili podržani i danas im izražavamo zahvalnost”, istakao je Ćosić.\nOn je podsjetio da su Cvijanovićeva i srpski član Predsjedništva BiH Milorad Dodik potpuno zasluženo nosioci najvećeg priznanja ove lokalne zajednice – Povelje Istočnog Novog Sarajeva\nTags: Bolnica „Srbija“ Željka Cvijanović Ljubiša Ćosić Pozorište sportska dvorana Trg Republike Srbije\nPrethodna SportIS: Pregled sedmice 2.10 – 5.10.2020. god\nSledeća PALE: Potpisani ugovori po programima zapošljavanja i samozapošljavanja iz 2020. godine.


Radnički 1923 savladao Loznicu - Ritam Grada - vesti Kragujevac\nPočetna Sport Radnički 1923 savladao Loznicu\nRadnički 1923 savladao Loznicu\nIzuzetno bitnu pobedu zabeležili su fudbaleri Radničkog 1923 u susretu sa uvek neugodnom ekipom Loznice na “Čika Dači” – 1:0 (1:0). Kragujevčani su slavili pogotkom iskusnog Marka Mirića i tako došli nadomak ostvarenja svog superligaškog sna.\nI pre početka ove utakmice bilo je jasno da za izabranike trenera Dejana Joksimovića pobeda nema alternativu i da bi svaki drugi epilog duela sa Lozničanima ozbiljno doveo u pitanje plasman “crvenih” u najviši stepen takmičenja. Isto tako, bilo je i krajnje vreme da Šumadinci nakon perioda nešto slabijih igara i rezultata konačno pokažu svoje pravo lice i opravdaju epitet lidera Prve lige Srbije.\nSa druge strane, fudbaleri Loznice su u ovu utakmicu ušli znatno rasterećenije i sa željom da ponove podvig iz prethodnog duela sa Kragujevčanima, kada su slavili sa 3:1.\nU prvih petnaestak minuta utakmice nije bilo većih uzbuđenja, a onda je u roku od samo dva minuta domaći tim propustio tri velike prilike da dođe do vođstva. Najpre je u 18. minutu Mirić posle vešto izbegnute ofsajd zamke izbio sam ispred golmana Loznice Ružića, ali nije uspeo da ga savlada. Već u narednom napadu Vićentijević je uzdrmao stativu, da bi se potom u šansi ponovo našao Mirić, koji je ovoga puta šutirao previsoko iz srca šesnaesterca.\nImao je najbolji strelac kragujevačkog prvoligaša ove sezone više sreće u 40. minutu, kada je odlično reagovao na centaršut Aleksandra Varjačića i majstorskim trzajem glavom loptu smestio u protivničku mrežu.\nDomaći su tako na petnaestominutnu pauzu otišli sa zasluženim vođstvom, rešeni da u nastavku igre dotuku svog rivala, koji je bio maltene bezopasan u prvih 45 minuta susreta.\nRaspoloženi Aleksandar Varjačić nastavio je da muči odbranu Loznice i u drugom poluvremenu, pa je tako u 56. minutu uputio još jedan upotrebljiv centaršut sa desne strane ka Ognjenu Iliću, koji sa sedam metara šutira glavom pravo u golmana Loznice Ružića.\nVladimir Ćirović, koji je u 59. minutu zamenio mladog Nikolu Ristovića, maltene pri prvom kontaktu sa loptom uputio je snažan, ali neprecizan udarac sa udaljenosti od nekih dvadesetak metara.\nPogledala je sreća Kragujevčane u 70. minutu, kada je Milinković iz slobodnog udarca sa dvadesetak metara uzdrmao prečku, baš kao i minut kasnije, nakon što je kapiten Loznice i najbolji strelac Prve lige Srbije Dragiša Komarčević pogodio stativu.\nVeliku priliku da dupliraju vođstvo “crveni” su propustili u 79. minutu. Nakon centaršuta Varjačića, lopta je došla na suprotnu stranu terena do Vićentijevića koji je vraća pred gol Lozničana, gde prvo Ognjen Ilić, a zatim ni Aleksandar Varjačić nisu uspeli da je proslede u protivničku mrežu.\nMogli su gosti da dođu do izjednačenja u 83. minutu, kada se posle nesporazuma Filipovića i Miloša Vidovića napadač Loznice Stanojlović našao u stopostotnoj šansi, ali je mladi čuvar mreže kragujevačkog prvoligaša Ognjen Lukić sjajno intervenisao i loptu, koju su skoro svi na stadionu već videli u golu, uspeo da izbaci u korner.\nSamo dva minuta kasnije Vladimir Ćirović je pokušao da iskoristi neodlučnost štopera Loznice, međutim usledio je loš završni udarac.\nVraštanović je posle solo prodora u 86. minutu uputio oštar, prizeman udarac sa nekih dvadesetak metara pored stative, da bi tri minuta kasnije pokušao i Matić nakon centaršuta Milovanovića, ali ni on nije bio precizan.\nIgrao se treći minut sudijske nadoknade vremena, kada je nakon prekršaja nad Slađanom Nikodijevićem u kaznenom prostoru Loznice, sudija Stefanović dosudio jedanaesterac u korist kragujevačkog tima. Loptu je na “kreč” namestio upravo Nikodijević, koji je tako dobio priliku da svoj 31. rođendan obeleži postizanjem pogotka, ali je golman Loznice Ružić pročitao nameru stamenog centarfora Radničkog 1923 i zaustavio njegov udarac sa jedanaest metara.\nSamo par sekundi kasnije sudija Stefanović označio je kraj ovog susreta, koji je okončan minimalnom, ali izuzetno vrednom pobedom Kragujevčana.\nČetiri kola pre kraja sezone, “crveni” se nalaze na čelu prvoligaškog karavana sa 62 osvojena boda, pet više u odnosu na lazarevačku Kolubaru, koja je današnjom pobedom nad Kabelom preuzela drugu poziciju na tabeli od Novosađana.\nUpravo će ekipa Kolubare biti naredni protivnik kragujevačkog prvoligaša u derbi utakmici 31. kola Prve lige Srbije, koja se igra u sredu, 5. maja, od 19 časova u Lazarevcu.\nPrethodni članakNS: Umesto kragujevačkim, novac sumnjivim medijima iz Beograda\nSledeći članakBroj novih slučajeva koronavirusa i dalje u padu


Košarkaški klub Mega Mozzart » MEGA PROMAŠILA ŠUT ZA POBEDU PROTIV VICEŠAMPIONA NCAA LIGE\nKošarkaši Mega Bemaxa su bili blizu velike pobede nad vicešampionom NCAA lige, ali je na kraju Teksas Tek u uzbudljivom finišu slavio sa 92:94 (49:45) u okviru prvog kontrolnog meča koji je odigran na Bahamima. Izabranici trenera Dejana Milojevića su imali prednost veći deo meča, da bi gosti u finišu stigli do vođstva. Mega je pred poslednjih 19 sekundi meča zaostajala 4 poena, da bi na kraju imala i šut za pobedu, ali Mišković iz teške pozicije preko ruke nije pogodio trojku. Meč je igran po NCAA pravilima sa poluvremenima u trajanju od 20 minuta.\nTrener Mega Bemaxa Dejan Milojević je bio zadovoljan posle utakmice:\n– Odigrali smo dobru utakmicu protiv vicešampiona NCAA lige. Zadovoljan sam izdanjem mojih momaka s obzirom da treniramo jako kratko i da imamo dosta novih igrača. Imali smo šut za pobedu, nažalost nismo pogodili međutim, dosta dobrih stvari je bilo na današnjoj utakmici. Za 3 dana igramo novu utakmicu, gledaćemo da izvučemo pouke, bićemo odmorniji i očekujem naše još bolje izdanje,


Turističkoj sezoni u Turskoj preti još jedna izgubljena sezona jer je zbog naglog rasta slučajeva koronavirusa otkazano mnogo ranih rezervacija iz inostranstva.\nTurizam čini oko 12 odsto turske ekonomije i bio je najteže pogođeni privredni sektor prošle godine, iako su ograničenja vezana za koronu bila ukinuta već u junu, prenosi Tanjug.\nNajveći broj turista u Turskoj je iz Rusije, a ova zemlja je obustavila letove i upozorila građane na putovanja u tu zemlju ovog leta.\nPredsednik Redžep Tajip Erdogan je prošle nedelje uveo lokdaun u jednom delu zemlje do sredine maja, da evropske zemlje, kako je rekao, ne bi zaobišle Tursku kada ponovo budu otvorene plaže, restorani i putovanja.\nTuristički agenti, udruženja i hotelijeri smatraju da „odluka o zaključavanju verovatno neće moći da spasi sezonu”, jer je doneta prekasno, te da će mnogo toga zavisiti od „last minit” rezervacija.


Brisel ponovo upozorava Prištinu: Provokativno i uvredljivo - Sputnjik Srbija\n20:24 04 Jul 2020\n17:00 27.11.2018 (osveženo 17:24 27.11.2018) Preuzmite kraći link\nKocijančičeva kaže da je EU upoznata sa današnjim ostavkama.\nOna je tim povodom navela da je EU od početka bila jasna u stavu da su takse od sto procenata na robu iz Srbije i BiH kršenje CEFTA i Sporazuma o stabilizaciji i pridruživanju između EU i Kosova.\n„Vlasti na Kosovu moraju odmah da povuku ove mere. Sve akcije, mere i izjave koje su provokativnog i uvredljivog karaktera su duboko uznemirujuće i ne doprinose dijalogu u cilju normalizacije odnosa“, poručila ja Kocijančičeva, prenosi Tanjug.\nOna je naglasila da se sve pritužbe koje strane imaju moraju rešavati kroz dijalog koji će EU nastaviti da olakšava.\nKako je naveo sad već bivši gradonačelnik Kosovske Mitrovice Goran Rakić, ova odluka usledila je kao odgovor na diskriminatorske odluke Prištine o taksi od sto odsto, kao i zbog upada ROSU i pokušaja ubistva potpredsednika Srpske liste Milana Radoičića.


Ljudski lanac protiv Putina oko Kremlja\nBeli prsten protiv Putina u Moskvi\nFOTOGALERIJA: Protesti protiv Putina u Moskvi 26. februara\nNekoliko hiljada demonstranata formiralo živi lanac u centru Moskve u znak podrške akciji "Za poštene izbore", a protiv premijera Vladimira Putina.\nDemonstranti su ovoga puta došli na protest bez transparenata i zastava, nisu skandirali već su se samo držali za ruke, a pojedini opozicioni lideri koji su učestvovali u obrazovanju živog lanca istakli su da oni nisu organizatori današnje akcije, već da je ona održana na inicijativu samih građana.\nDeo živog lanca su bili i šahista Gari Kasparov, pisac Boris Akunjin, kao i političari Boris Nemcov i Genadij Gudkov.\nBoris Nemcov izrazio je zadovoljstvo "belim krugom" oko Moskve, javio je AFP.\n"Ne dopustimo da Putin uđe u Kremlj", kazao je on u reportaži privatne televizije Dojd, koja je direktno prenosila ovu manifestaciju.\nUčešće u akciji organizovano je uz pomoć internet društvenih mreža. Moskovska policija je procenila da je bilo 11.000 učesnika, dok opozicija tvrdi da ih je bilo 30.000. Organizatori su ranije saopštili da će im za uspešnu akciju i potpuni prsten oko Kremlja trebati 34.000 aktivista.\nNa ulicu su izašle i Putinove pristalice okupljene u omladinskim pokretima, a oni su istakli transparente na kojima je pisalo "Još nedelju dana do Putinove pobede" i "Putin voli svakoga".\nPolicija je saopštila da nereda i kršenja javnog reda nije bilo iako su se demonstranti našli oči u oči jedni sa drugima, a gradonačelnik Moskve Sergej Sobjanjin rekao je da držanje za ruke nije prekršaj ukoliko se ne ometa saobraćaj.\nAkcije protivnika Putina održane su danas i u Sankt Peterburgu, gde se u protestnoj šetnji okupilo oko 1.000 ljudi, kao i u Arhangelsku gde je demonstrirala grupa od 50 građana.\nIzbori za predsednika Rusije biće održani 4. marta, a jedini favorit za pobedu je Putin koji prema rezultatima anketa može da računa na više od 50 odsto glasova u prvom krugu glasanja.


Faktor | Bosna i Hercegovina na 92. mjestu jer nema potrebnih reformi\nObjavljeno: 12.09.2019. u 08:23\nBosna i Hercegovina ne uspijeva implementirati reforme koje će garantirati više ekonomskih sloboda njenim građanima. Dok su Hrvatska i Srbija unaprijedile vlastite ekonomske slobode u odnosu na 2010. godinu, stanje u Bosni i Hercegovini ostaje nepromijenjeno, kaže Tanja Porčnik\n- Bosna i Hercegovina ne uspijeva implementirati reforme koje će garantirati više ekonomskih sloboda njenim građanima. Dok su Hrvatska i Srbija unaprijedile vlastite ekonomske slobode u odnosu na 2010. godinu, stanje u Bosni i Hercegovini ostaje nepromijenjeno. Osnovni nedostaci u vezi ekonomskih sloboda odnose se na vladavinu prava, što je ujedno i uobičajeni problem za ostale, bivše centralno-planske ekonomije regiona. Međutim, Bosna i Hercegovina u ovoj oblasti ima najgore ocjene u odnosu na ostale zemlje bivše Jugoslavije. Shodno navedenom, javljaju se negativni uticaji na ekonomski rast, direktne strane investicije i stopu nezaposlenosti - objašnjava Tanja Porčnik, viša saradnica Fraser Instituta.\n- Upravo su navedene oblast bile fokus, sada vidimo, neuspješne reformske agende. Zbog toga bilo kakvi budući reformski napori moraju imati fokus na navedene oblasti, ali sa većom stopom realizacije konkretnih mjera za unapređenje stanja. U tom kontekstu, moram navesti da udruženje “Multi” dovodi stručnjake iz Fraser Instituta, a kako bi 28. novembra ove godine u Sarajevu razgovarali sa političkim zvaničnicima i predstavnicima ekonomske struke. Cilj nam je da barem za par mjesta poboljšamo poziciju naše zemlje u okviru ovog izvještaja - navodi Admir Čavalić, direktor udruženja Multi iz Tuzle.\nEkonomske slobode u BiH\nNa Sajmu u Bihaću 270 izlagača


„GRAD HUMANOSTI“ U SUBOTU NA ŠTRANDU\n20. маја 2019. HUMANITARNO, Novi Sad, Vesti\nUdruženje “Čepom do osmeha“ organizuje drugi po redu sajam pod nazivom “II Grad humanosti“, u subotu, 25. maja na novosadskom kupalištu Štrand, u periodu od 11 do 18 časova. Ideja sajma je povezivanje udruženja, staratelja i dece sa smetnjama u razvoju i osoba sa invaliditetom, gde će im se omogućiti prostor u okviru novosadskog kupališta Štrand, na kom bi mogli da predstave svoj rad posetiocima, nauče kako da razviju i plasiraju svoj proizvod na tržište i osnuju socijalno preduzeće. Ovaj projekat podržan je od strane Gradske uprave za privredu.\nProgram je organizovan na taj način da svako udruženje ima svoj štand i priliku da se javno predstavi. U toku trajanja sajma predviđena je radionica za decu u okviru kojeg\nje organizovano sklapanje mozaika od plastičnih čepova.


Udovičić sa ambasadorom Rusije o intenziviranju saradnje u oblasti omladine i sporta | Dunav Televizija\nNaslovna Vesti Sport Udovičić sa ambasadorom Rusije o intenziviranju saradnje u oblasti omladine i sporta\nUdovičić sa ambasadorom Rusije o intenziviranju saradnje u oblasti omladine i sporta\nMinistar omladine i sporta Republike Srbije susreo se danas sa ambasadorom Ruske Federacije u Srbiji, Nj. E. Aleksandrom Bocan-Harčenkom, i srdačno i otvoreno razgovarao o intenziviranju bilateralne saradnje u oblastima omladine i sporta.\nVeliki korak u tom pravcu je i Memorandum o saradnji u oblasti sporta između resornih ministarstava Ruske Federacije i Republike Srbije, o čijem potpisivanju su konstruktivno razgovarala dva zvaničnika.\nRazmotrene su i druge opcije i potencijali za produbljivanje prijateljskih odnosa dve zemlje, poput razmene znanja, iskustava i primera dobre prakse u oblastima sportske medicine, primene nauke i tehnologije u sportu, obučavanja sportskih stručnjaka, strateškog planiranja u razvoju sportske infrastrukture, organizacije sportskih događaja i borbe protiv negativnih pojava u sportu.\nSrbija već ima potpisan sporazum o saradnji sa Federalnom agencijom za mlade Ruske Federacije, pa je obostrano izražena želja za još širom realizacijom projekata u oblasti omladinskih kampova i razmeni mladih, kao i razmeni iskustava u omladinskom preduzetništvu i povećanju zapošljivosti mladih, volonterizmu i aktivizmu mladih.\nPrethodni tekstPomoćnik direktor kancelarije za KiM Petar Petković u poseti Plemetini i Babinom Mostu\nSledeći tekstRadovi na predajniku na Crvenom čotu, mogući prekidi u emitovanju programa Dunav Televizije\nKošarkaši Srbije “stotkom” deklasirali Meksiko na Akropoli


Implementacija standarda kvaliteta u cilju jačanja konkurentnosti i internacionalizacije privreda CEFTA regiona | Privredna komora Crne Gore\nPrivredna komora Crne Gore organizuje konferenciju “Implementacija standarda kvaliteta u cilju jačanja konkurentnosti i internacionalizacije privreda CEFTA regiona”, koja će se održati 17. aprila, 2015. godine u Hotelu Podgorica, sa početkom u 9,00 časova. Konferencija se realizuje u skladu sa usvojenim programom aktivnosti za period 2014/2015. projetka DIHK – CEFTA “Implementacija CEFTA 2006 sa ciljem poboljšanja internacionalizacije ekonomije jugoistočne Evrope”.\nUslovi nadmetanja na lokalnom, regionalnom i globalnom tržištu, nameću privredim organizacijama, a i javnoj upravi, nužnost kontinuiranog prilagođavanja i unapređenja poslovanja. Cilj svakog poslovnog sistema je ostvarenje što većeg profita uz zadovoljstvo korisnika proizvoda (roba/usluga), zaposlenih i drugih zainteresovanih starana. Unapređenje produktivnosti i konkurentnosti postaje imperativ u poslovanju, odnosno uslov za uspješnost. Implementacija sistema menažmenta kvalitetom je dokazani i najpouzdaniji način da se organizacija poboljšava i uspješno bori sa konkurencijom, a to je i najkraći put ka postizanju poslovne izvrsnosti. Dodatno, strateški cilj zemalja CEFTA regiona je pristupanje EU, što između ostalog, podrazumijeva i usvajanje i implementaciju evropskih standarda.\nKonferencija ima za cilj promociju i podizanje svijesti privrednika, državne uprave i javnosti uopšte o značaju implementacije principa kvaliteta i međunarodnih standarda kao podrške u upravljanju organizacijom i unapređenju konkurentnosti. Takođe, cilj je povezivanje komora regiona i razmjena iskustava i prenos aktuelnih trendova iz oblasti menadžmenta kvalitetom, dok će predstavnici kompanija koje su implementirale međunarodne standarde kvaliteta prezentovati svoja iskustva.\nOvdje možete preuzeti Vodič konferencije.


Zvezda rešila goruće pitanje, uskoro stiže novi plejmejker! - Sportske.net\nIzvor: Sportske.net, RSB\nU Megi veruju, mogu da iznenade Zvezdu!Zašto su Kuzmić i Čović poslati u FMP?Šakota zabrinut, Zvezda se muči sa virusom!Davidovac otkrio sa čim se to Zvezda mučiZvezdaši pronašli Gistu mesto, dilema oko Simanića, ko je to kao Kvinsi Miler? (TVITOVI)\nCrvena zvezda nastavlja da jača svoj roster usred učešća na Kupu Radivoja Koraća.\nKako prenosi portal RSB, Zvezdu bi uskoro mogao da pojača 30-godišnji Amerikanac Kalin Lukas.\nLukas igra na poziciji plejmejkera, nakon igara u NCAA ligi u dresu Mičigen Stejta, profesionalnu karijeru započeo je u Evropi gde je 2011. godine postao član Olimpijakosa.\nTada je zamenio Miloša Teodosića iako se stidljivo govorilo o mogućnosti da pojača Partizan, ali sezonu ja završio u turskom Banvitu.\nBio je pod ugovorom sa Čikagom, Memfisom i Orlandom, da bi se posle novog boravka u Evropi ponovo našao u Razvojnoj ligi gde je nastupao za Grand Rapids Drajv, filijalu Deotrit Pistonsa.\nDolazak u KK Crvena zvezda se očekuje u najskorije vreme, a na raspolaganju treneru Draganu Šakoti staviće se po završetku Kupa Radivoja Koraća čija se završnica od četvrtka do nedelje odvija u Nišu, prenosi isti izvor.


AFP: Odnosi Beograda i Zagreba sve gori\nIzvor: Mondo, 06.Avg.2016, 15:42\nViše od 20 godina posle rata koji je suprotstavio Hrvate i Srbe između 1991. I 1995. godine, dve zemlje, stubovi regionalne stabilnosti, održavaju neobično loše odnose, navodi se u tekstu.\nHrvatska, članica Evropske unije od 2013, i >> Pročitaj celu vest na sajtu Mondo << Srbija koja pregovara o svom članstvu u Uniji, tvrde da su privržene evropskim vrednostima, ali im je "u praksi teško da se oslobode prošlosti".\nJučerašnje obeležavanja 21. godišnjice vojno-policijske akcije "Oluja" kao i uobičajeno bilo je povod za oštre izjave obe strane.\nAnalitičari ocenjuju da su se tenzije osećale i pre prošlonoedeljnih događaja, nakon odluke Brisela iz jula o otvaranju novih poglavlja u pregovorima sa Beogradom, uprkos oštrom protivljenju Zagreba.\nKap koja je prelila času, kako navodi AFP, bilo je otkrivanje spomenika Miru Barešiću koji je 1971. u Švedskoj osuđen na doživotni zatvor zbog ubistva jugoslovenskog ambasadora u Stokholmu Vladimira Rolovića. Barešić je dobio spomenik u rodnom mestu Dragama kod Pakoštana u Hrvatskoj.\n"Blagonaklonost vlasti prema aktivnostima ekstremne desnice (u Hrvatskoj) ; direktno je uticala na pogoršanje odnosa", ocenjuje analitičar Ivo Rimac sa Zagrebačkog univerziteta.\nOn smatra da je reakcija Beograda bila "logična", a podsetio je da je prošlogodišnja odluka Višeg suda u Beogradu o rehabilitaciji komandanta Jugoslovenske vojske u otadžbini, generala Dragoljuba Mihailovića, izazvala ljutnju Zagreba.\nU junu su predsednica Hrvatske Kolinda Grabar Kitarović i mandatar za sastav srpske vlade Aleksandar Vučić potpisali Deklaraciju o unapređenju odnosa.\nMeđutim, srpski analitičar Aleksandar Popov smatra da Beograd i Zagreb "nisu rešili nijedno sporno pitanje" i da je "Balkan na periferiji problema EU".\nN1 televizija: AFP: Beograd i Zagreb nikako da okrenu novi list\nRadio 021: AFP: Beograd i Zagreb ne uspevaju da okrenu novi list\nBlic: AFP: Beograd i Zagreb ne uspevaju da okrenu novi list


„Kvalitetno školovanje sa perspektivom za bezbrižan život dece“ (FOTO) - Radio Kontakt Plus\n„Kvalitetno školovanje sa perspektivom za bezbrižan život dece“ (FOTO)\ngrad13:37, 07.10.2019Izvor: Radio Kontakt Plus\nU okviru obeležavanja Dečije nedelje, danas je održana promocija smera - Fizioterapeutski tehničar, u Medicinskoj školi sa domom učenika u Kosovskoj Mitrovici.\nUčenici tog smera, u saradnji sa svojim profesorima, spremili su edukativni sadržaj zanimljivog karaktera. Na delu je bilo moguće videti rad ultrazvuka, lampe, lasera i masaže.\nBojana Biševac, nastavnik praktične nastave, kaže da sticanjem zvanja fiziterapeutskog tehničara, mladi imaju posao u svojim rukama.\n„Da bismo obezbedili bezbrižan život deci, treba da im obezbedimo kvalitetno školovanje sa perspektivom, kao što je to slučaj sa našom školom i ovim smerom. Smer ’fizioterapeutski tehničar’ je jako popularan danas u svetu i sticanjem ove diplome deca imaju posao u svojim rukama. Bitno je da ne treba tu da se zaustavljaju, već da misle i o daljem školovanju, iako i sa ovim zvanjem mogu dobro da zarađuju i žive lepo od svog rada.“\nOna dodaje, da Medicinska škola sa domom učenika ima najsavremenije aparate za elektroterapiju i fototerapiju, za ostale vidove terapije, za masaže, bioptron lampe itd.\nMarina Biševac, direktorka ove škole, kaže da je pravo deteta da uči, stvara i pokaže svetu šta zna.\n„Učenici naše škole su se i ove, kao i prethodnih godina, aktivno uključili u obeležavanje Dečije nedelje. Učenici Fizioterapeutskog smera su se potrudili da svojim vršnjacima pokažu ono što su oni u okviru svog četvorogodišnjeg školovanja naučili. Njihovo je pravo da uče, stvaraju i pokažu ono što znaju.“\nDečija nedelja ove godine obeležava značajan jubilej, 30 godina Konvencije UN-a o pravima deteta - najznačajnijeg međunarodnog dokumenta u oblasti ljudskih prava koja se tiču dece.\nCilj Dečije nedelje je skretanje pažnje javnosti na decu i mlade, na njihove potrebe i prava u porodici, društvu i lokalnoj zajednici, na pravo da odrastaju u što boljim uslovima, na jednake šanse za razvoj i ostvarenje svojih potencijala.


Radmanović: U FBIH nema šta da se oslabi “kad se taj entitet svakako raspada” – Magazin Plus\nHome/Radmanović: U FBIH nema šta da se oslabi “kad se taj entitet svakako raspada”\nRadmanović: U FBIH nema šta da se oslabi “kad se taj entitet svakako raspada”\nČlan Predsjedništva BiH iz Republike Srpske Nebojša Radmanović umjereni je optimista kada je riječ o današnjem usvajanju budžeta zajedničkih institucija BiH za 2014. godinu u Predstavničkom domu parlamenta BiH, kako bi aranžman sa Međunarodnim monetarnim fondom /MMF/ bio realizovan.\nRadmanović kaže da u pregovorima sa MMF-om nisu do kraja ispoštovane procedure i zakonska rješenja.\n“U pitanju je grupa ljudi koja ne poštuje Ustav BiH, a jedan broj ljudi u institucijama BiH im pomaže. Na taj način oba entiteta, odnosno cijela zemlja postala je zavisna i o tome ko je odgovoran za to, tek će se pričati”, rekao je Radmanović za “Pres Republika Srpska”.\nOn ističe da je ugovor sa MMF-om morao biti razmatran u Predsjedništvu BiH, što nije učinjeno, baš kao ni u parlamentu.\nRadmanović je naglasio da je novac od MMF-a nesumnjivo potreban, ali da je ova finansijska institucija postavila neke uslove koji se tiču rokova, a da nikoga nije pitala.\n“MMF je postavio rok za koji je Predsjedništvo saznalo iz novina”, kaže Radmanović, podsjećajući da su korisnici sredstava entiteti, a da je BiH kao nadzajednica garant.\n“Tih sredstava nema u budžetu BiH i naizgled je smiješno da oni uslovljavaju tranšu usvajanjem budžeta BiH. U suštini, to nimalo nije smiješno, jer oni hoće da ovdje kreiraju sve oblasti života, rast plata i penzija…”, kaže Radmanović.\nOdgovarajući na pitanje da li to znači da MMF svjesno pokušava da oslabi entitete, a prije svega Republiku Srpsku, on je rekao da je uglavnom na udaru Srpska, jer u Federaciji BiH nema šta da se oslabi “kad se taj entitet svakako raspada”.


Sirija: Oslobođeno više od 1.100 ljudi umiješanih u proteste - Klix.ba\nNisu "okrvavili" ruke\nSirija: Oslobođeno više od 1.100 ljudi umiješanih u proteste\n15.11.2011. u 18:35\nSirijske vlasti oslobodile su danas više od 1 100 zatvorenika umiješanih u proteste protiv režima predsjednika Bashara al-Assada, objavila je državna televizija.\nIsti izvor navodi da je danas oslobođena grupa od 1.180 zatvorenika koji su učestvovali u demonstracijama u Siriji, a koji nisu "okrvavili ruke".\nSirijske vlasti su 5. novembra, povodom muslimanskog praznika, oslobodile 553 lica uhapšena tokom demonstracija.\nOva mjera uslijedila je u trenutku dok se režim, koji se oglušio na međunarodne pozive da prekine represiju, nalazi u sve većoj izolaciji nakon što su ga i arapske zemlje optužile da ne poštuje primenu arapskog plana koji između ostalog predviđa oslobađanje zatvorenika.\nSirijska udruženja za zaštitu ljudskih prava i UN navode da je više hiljada ljudi zatvoreno od kada su 15. marta počeli protesti. Prema podacima UN, u nasilnom gušenju nereda poginulo je više od 3.500 ljudi.\nNa vanrednom sastanku arapske lige, koji bi trebalo da bude održan sutra u Rabatu, biće usvojena odluka o supenziji Siriji iz aktivnosti Lige, za koju je 12. novembra glasalo 18 od ukupno 22 članice ove organizacije.


16.05.2017 Dodatni poziv za grantove\nU okviru projekta "Pomoć na putu" (Help on the Route) koji realizuje Fondacija Ana i Vlade Divac u partnerstvu sa ASB-om, NSHC-om i MHC-om, a uz podršku EU - EIDHR programa, otvoren je drugi krug poziva za grantove za nevladine organizacije iz Srbije i Makedonije.\nProgram grantova ima za cilj da poboljša efikasnost rada 20 lokalnih organizacija civilnog društva koje pružaju pomoć migrantima (15 u Srbiji i 5 u Makedoniji). U prvom krugu odabrano je 10 organizacija iz Srbije i 5 iz Makedonije, a u drugom krugu se očekuje odabir još pet organizacija iz Srbije.\nLokalne organizacije koje direktno pomažu migrantima su u poziciji da identifikuju i nezavisno izveštavaju o kršenju ljudskih prava migranata, kao i da pomognu u zaštiti njihovih prava. U okviru ove podrške, kapaciteti organizacija će biti razvijeni da bi im se omogućilo da kompetentno postupaju u situacijama kršenja ljudskih prava migranata, i da koriste mehanizam brzog odgovora koji će biti uspostavljen u okviru projekta.\nPozivamo zainteresovane organizacije civilnog društva da se prijave do 25. maja 2017.\nKonkurs i prateće dokumente možete naći na sajtu Fondacije Ana i Vlade Divac.


POBEDA ZLATIBORA PROTIV DINAMIKA\nKošarkaši Zlatibora pobedili su ekipu Dinamika rezultatom 88:73 u zaostalom meču 11. kola Košarkaške lige Srbije na domaćem terenu u Čajetini i tako pobedom otvorili 2021. godinu.\nČajetinski tim je protiv Dinamika odigrao jedan od boljih mečeva u sezoni, nijednom nije gubio i upisao je 11. trijumf u prvenstvu. Pored dobre odbrane koja je donela osetniju prednost na početku meča, adut Zlatibora protiv Beograđana bio je skok jer je imao 42 uhvaćene lopte, 12 više od protivnika, od čega 17 u napadu.\nNajefikasniji kod domaćih bio je Nemanja Protić sa 20 poena, poen manje uz osam skokova protiv bivšeg kluba upisao je Dušan Kutlešić koji je zbog grča ranije izašao iz igre. U drugom poluvremenu se razigrao Dragoslav Papić ubacivši 14 poena, a centar Bojan Stanojević postigao je 12. Posle pauze zbog povrede ruke ponovo je zaigrao Aleksa Čabrilo.\nU trećem uzastopnom porazu Dinamika, a osmom u sezoni iz 15 utakmica najefikasniji su bili talentovani stranci, Turčin Mert Akaj sa 14 i Slovenac Gregor Glas sa 12 poena. Nekadašnji igrač Zlatibora Božidar Babović ubacio je osam poena uz dva skoka, a najiskusniji igrač u timu Nenad Šulović upisao je 10 poena i šest skokova.\nZlatibor je posle nešto više od mesec dana igrao na domaćem terenu i vezao dva trijumfa u Čajetini protiv Sloge i Dinamika. U narednom kolu, u nedelju 10. januara, očekuje ga gostovanje u Novom Pazaru protiv ekipe koju je u prvom kolu pobedio sa 77:70, a 13. januara dočekuje kragujevački Radnički.\nZlatibor – Dinamik 88:73 (23:13, 25:22, 18:13, 22:25)\nDvorana: Sportski centar Čajetina, sudije: Stefanović, Pecelj, Ćalić.\nZlatibor: Protić 20 (6 as), Čabrilo, Ostojić 5, Kutlešić 19 (8sk), Marjanović 4, Joksimović 2, Mitrović 8, Riznić 2, Vorkapić 3 (5as), Papić 14, Stanojević 12, Pavlović 2 (8sk).\nDinamik: Glas 12, Akaj 14, Stefanović, Radovanović, Svetozarević, Ciani, Tomašević 3, Vasiljević 10, Šulović 10, Babović 8, Đorđević 9, Ilinčić 5.


Produžava se kontrola granice sa Austrijom › Made-in-Germany.rs\nUprkos zahtevu EU, Nemačka je juče najavila da će, počev od 12. novembra, produžiti vanrednu kontrolu svoje granice sa Austrijom za još šest meseci, čime pokušava da smanji broj migranata koji odatle nastavljaju da pristižu.\n– Želimo da se vratimo na model Šengenske zone bez granica, bez kontrole, ali još postoje problemi sa zaštitom spoljnih granica EU. Još uvek stiže veliki broj sekundarnih ilegalnih imigranata koji se kreću iz jedne države, članice Unije, u drugu – rekla je portparolka nemačkog Ministarstva unutrašnjih poslova Eleonor Peterman na konferenciji za novinare.\nEvropska komisija je pozvala da se “okonča” stalno produžavanje kontrole državnih granica unutar Šengenskog područja, što je trebalo da bude privremena mera. Na sastanku ministara unutrašnjih poslova EU u Luksemburgu, komesar EU za migracije Dimitris Avramopulos je naglasio da “ne može da zamisli Evropu sa zatvorenim unutrašnjim granicama” i pri tom poručio: “nikada nećemo dozvoliti Evropi da se vrati u svoju prošlost”.\nKontrolu granica je, koristeći zakonita odstupanja od načela slobode kretanja u Šengenskoj zoni, 2015. godine uvelo šest država: Francuska, Nemačka, Austrija, Danska, Švedska i Norveška. Na vrhuncu migrantske krize2015. i 2016. godine u Nemačku je pristiglo više od milion izbeglica. Od početka ove godine preko austrijsko-nemačke granice u Nemačku je ilegalno ušlo više od 7.000 migranata, od čega je 4.000 vraćeno nazad.\nOdluku o produženju granične kontrole doneo je ekstremno-konzervativni ministar unutrašnjih poslova Nemačke Horst Zehofer, čija se Hrišćansko-socijalna unija (CSU) trenutno nalazi pred velikim izazovom da na sutrašnjim izborima u Bavarskoj zadrži apsolutnu većinu.\nZehofer je u junu mesecu zapretio da će poslati kući sve migrante koji su ilegalno ušli u Nemačku, što je dovelo do krize koju je kancelarka Angela Merkel rešila kompromisom u okviru EU, a kojim je omogućeno međudržavno sklapanje restriktivnijih bilateralnih sporazuma o kontroli imigracije.


Emina Jahović Sandal: Estrado, "Izvini, iskreno" - PRess Serbia | PR PRess team\nEstrado “Izvini, iskreno”: Svetskim zvukom i izgledom dive Emima Jahović na sinoćnoj promociji, domaćoj estradi može da posveti poslednju pesmu sa CD-a “Dalje”\nEmina Jahović Sandal pomerila “Dalje” muzičku produkciju Balkana i stala “rame uz rame” sa bilo kojim izvođačem za “Bilboardove” top liste. Novim albumom “oterala” je sve zlobne komentare propalih pevačica koje samo sanjaju karijeru svetskog kalibra kakvu zavređuje naša pop diva.\nNa novom albumu “Dalje” našlo se devet novih pesama, od kojih su tri pesme već poznate publici “Protiv svih”, “Limunada” i “Karma”, dok su nove pesme predstavljene u razmaku od sat vremena. Prva je predstvaljena pesma “Izvini iskreno”, a potom su uledile “Alisa”, “Krava”, “Druga”, “Dalje” i na kraju dugo očekivani duet sa Željkom Joksimovićem “Dva aviona”.\nNovi pesme Emine Jahović poslušajte ovde:\nTagovialbum duet emina jahovic muzika press serbia zeljko joksimovic


Terzić: "Prva utakmica najteža i najvažnija" - Sportske.net\nTerzić: "Prva utakmica najteža i najvažnija"\nSelektor ženske odbojkaške reprezentacije Srbije Zoran Terzić rekao je danas da predstojeća grupa u Ligi nacija i posebno utakmica sa Italijom mnogo znače njegovom timu.\nLN - Srbija oslabljena u RoterdamuOdbojkaši Srbije pobedili Australiju u Ligi nacijaPao šampion Evrope, "orlovi" slavili u pet setova!Odbojkašice otputovale u Roterdam na utakmice u Ligi nacijaLiga nacija - Spasili smo dve meč lopte, kakav preokret "orlova" u Bugarskoj!\nSrpske odbojkašice će od utorka četvrtka igrati 13. grupu četvrtog vikenda Lige nacija, protiv Italije, Dominikanske Republike i Holandije.\n"Prva utakmica će verovatno biti najteža i najvažnija na ovom turniru. Mnogo toga će rešiti jer bismo Italiju praktično izbacili iz trke za završni turnir, a mi bismo napravili veliki, veliki korak ka istom", rekao je Terzić u Roterdamu.\nPrvu utakmicu igraće u utorak od 16.30 protiv Italije, zatim u sredu od 16.30 sa Dominikanskom Republikom i na kraju u četvrtak od 19.30 sa domaćinom turnira Holandijom.\n"Biće veoma teško, ali imamo svoje ambicije i želje. Želimo da pobedimo jer bi nam to mnogo značilo u borbi za plasman", kazao je Terzić.\nReprezentativka Srbije Ana Antonijević rekla je da će njena ekipa dati sve od sebe.\n"Pokušaćemo da zadržimo našu igru i daćemo sve od sebe da ostvarimo dobar rezultat kako bismo olakšali nastup narednog vikenda", rekla je Ana Antonijević.\nNjena saigračica Jovana Stevanović kazala je da se Italija dobro pokazala na prošlom turniru.\n"Italija je dobra ekipa, u najjačem sastavu. Igraju odbojku na koju smo mi navikli. Što se nas tiče, turnir nam je najbitniji i planiramo da se sa njega plasiramo na fajnal-siks. Bićemo koncentrisane", kazala je Jovana Stevanović.\nŽenska odbojkaška reprezentacija Srbije posle devet utakmica ima osam pobeda, koliko i SAD i Brazil, a trijumf više od četvrtoplasirane Holandije.\nLiga nacija - Nova pobeda Srbije\nSrbija se sprema za Ligu nacija, savladana Bugarska\nSelektor odbojkašica saopštio širi spisak za Ligu nacija\nLega A - "Manekeni" opet šokirali, Avelino na korak od polufinala, Sasari čeka\nUkrajinski derbi bez takmičarskog značaja, prštali kartoni, na kraju bez pobednika


Četiri kola prije kraja SFK 2000 Sarajevo osigurao 16. titulu prvakinja BiH u nizu! - sport1.ba\n22.04.2018 u 10:13\nFudbalerke SFK 2000 Sarajevo ponovo su premijerligašku sezonu okončale šampionskim trofejom\nIzabranice Samire Hurem jučer su u Trening centru FK Sarajevo dočekale drugoplasiranu ekipu Radniku, a zahvaljujući novoj pobjedi one su i matematički osigurale novi naslov prvakinja Bosne i Hercegovine četiri kola prije kraja sezone.\nDva gola za novu pobjedu SFK 2000 Sarajevo postigla je Tamara Bojat, a u u listu strijelaca upisale su se još Aida Hadžić, Merjema Medića, Selma Kapetanović, Mia Kuljanin i Aida Džemidžić, te su fudbalerske SFK 2000 Sarajevo pobjedom od 7:0 dočekale novi šampionski trofej.\nNova titula ukupno je šesnaesti šampionski naslov za naše fudbalerske u nizu, a nakon 15. odigranih utakmica, SFK 2000 Sarajevo ima učinak od 14 pobjeda uz jedan remi, te gol razliku od 105 postignutih, a niti jedan primljen gol.\nFK Sarajevo je čestitao kolektivu SFK 2000 Sarajevo na novoj šampionskoj tituli, te novom učešću u UEFA Ligi prvaka za žene!


Početna » Agro teme » Stočarstvo » Čistoća objekata: Sprečite stvaranje bakterija u živinarnicima\nObjekti za smeštaj živine veoma se važni, zato se i preporučuje da se oni grade namenski za određene vrste i životinja koje će u njima živeti. Veoma je bitno da i životinje i sami objekti budu pod stalnim stručnim nadzorom. Posebno treba voditi računa o čistoći samih objekata kao i o mogućem riziku od stvaranja štetnih bakterija.\nOvi objekti treba da ispunjavaju određene standarde kada je reč o materijalima za izgradnju, površini prostora za svaku životinju, visini plafona, ventilacionim sistemima, kanalima za izđubravanje i osvetljenju.\nUsled niskih spoljašnih temperatura, koje su karakteristične za zimski period, vrlo često dolazi do kondezacije zidova u objektima, pri čemu dolazi do narušavanja mikroklimatskih uslova u objektu i povećanja vlažnosti vazduha. Razlog ovakvih pojava jeste loša izolacija objekata.\nOvakve pojave dovode do niza faktora koji loše utiču na živinu, a to su: povećanje vlažnosti prostirke, pojava raznih sojeva bakterija na prostirkama, opadanje perja kod živine, povećana zaprljanost živine, smanjena konzumacija hrane i vode usled čega dolazi do slabijih proizvodnih rezultata.\nPreporuka Poljoprivredne savetodavne i stručne službe je da treba uraditi izolaciju spoljne strane objekata, a da ukoliko dođe do neželjenih situacija, treba sprovesti dodatno provetravanje objekata, izvršiti dezinfekciju prostirke i usled smanjene konzumacije hrane i povećati ukupnu energiju u obroku.\nAutor: mr Ranđelović Dejan, PSSS Leskovac\nBakterije Higijena štala kokoška živinarstvo


Otvorena letnja kupališna sezona na Adi Ciganliji - Dan u Beogradu\nNaslovna » BG servis » Otvorena letnja kupališna sezona na Adi Ciganliji\nNeko drugi 15. juni 2012. BG servis Postavite komentar\nNa Adi Ciganliji danas je zvanično otvorena letnja kupališna sezona podizanjem Plave zastave, koja od ove godine potvrđuje najviši kvalitet plaže Savskog jezera. Zastavu su na jarbol podigli Aleksandar Antić, predsednik Skupštine grada Beograda, Robert Đukić, zamenik direktora JP „Ada Ciganlija“, i Sandra Radunović, predstavnica „Ambasadora životne sredine“.\n– Ada Ciganlija predstavlja omiljeno izletište za sve Beograđane, ali u ovom vremenu krize za ogroman broj građana ona će biti mesto na kome će provoditi godišnje odmore, i grad Beograd čini maksimalne napore da Ada bude kvalitetno, bezbedno i dobro mesto za sve naše sugrađane – rekao je Antić.\nOn je takođe napomenuo da je Plava zastava, koja će se čitavog leta vijoriti nad Savskim jezerom, veoma značajno priznanje za Beograd i Srbiju, kao i da je dokaz da jedan deo države može da bude u potpunosti uređen u skladu sa najvišim evropskim i svetskim standardima. Antić je takođe ukazao da je bilo teško dobiti Plavu zastavu, ali i da će biti neophodno da svi posetioci doprinesu da ova beogradska oaza i sledeće godine dobije pomenuto priznanje.\nZamenik direktora JP „Ada Ciganlija“ Robert Đukić istakao je da je sezona kupanja otvorena pošto je temperatura vode u Savskom jezeru prešla očekivana 22 stepena, kao i da je kvalitet vode u jezeru na najvišem nivou.\n– Veliko nam je zadovoljstvo što ovogodišnju sezonu otvaramo na najlepši mogući način, priznanjem kojim smo se svrstali u društvo najuređenijih plaža sveta. Jedan od najvažniji segmenata za dodelu priznanja, osim kvaliteta vode i zaštite životne sredine, jeste i bezbednost, koja će i ove ove godine biti prioritet – rekao je Đukić i najavio da će jedna od prvih manifestacija biti „Izložba morskih nemani“, koja će biti otvorena 30. juna i trajati dva meseca.\nPlava zastava stigla je iz sedišta Fondacije za edukaciju u oblasti životne sredine iz Kopenhagena, a predstavnicima grada uručila je Sandra Radunović iz organizacije „Ambasadori životne sredine“.\n– Od danas je plaža na Ada Ciganliji svrstana među 3.500 plaža u 62 zemlje sveta koje se mogu pohvaliti ovim značajnim ekološkim obeležjem – kazala je Radunovićeva.\nDirektor Hitne pomoći Nenad Ivančević rekao je da će njihove službe dežurati tokom čitave letnje sezone kupanja, a da je za potrebe najmlađih posetilaca organizovana i pedijatrijska služba od 10.00 do 16.00.\nNa današnjem otvaranju predstavljena je i nova generacija spasilaca koji su prošli obuku u skladu sa međunarodnim standardima, a izvedena je i pokazna vežba reagovanja i spasavanja u slučaju nesavesnog ponašanja kupača.\nOtvaranju kupališne sezone prisustvovao je i Nikola Nikodijević, član Gradskog veća. (Beoinfo)\nTagoviada ciganlija bg servis dub leto\nPrethodni Cisterne s vodom za piće i rashlađivanje\nSledeći „Izraelski film pod zvezdama“ i ove subote na „Olimpu“


Rusija i Ukrajina: Bogati Rusi se sele u Dubai da bi izbegli sankcije, rekordnih 76 miliona dolara za kuću : Južne vesti\n11:56, 6. 5. 2022.\n„Stiže nam pet puta više upita iz Rusije od početka rata", rekao je izvršni direktor Džordž Hodžidž.\n„Zabrinuti su zbog nadolazeće ekonomske krize. Zato se sele ovde kako bi zaštitili vlastito bogatstvo."\nTokom ovog perioda, zabeležen je rekordan posao - za kuću je jedan Rus platio 76,2 miliona dolara, prenosi BBC ruski servis.\n„Veoma sam skeptičan, nisam siguran da je to izvodljiva šema, previše je dokumenata koje treba podneti u Londonu", rekao je za Fajnenšel tajms biznismen iz Dubaija koji je tražio da ostane anoniman.\n„Ali to pokazuje koliko su daleko oni [Rusi] spremni da idu da bi zaobišli sankcije", dodaje.\n„Rusi ne kupuju samo da bi investirali, oni žele da im Dubai postane drugi dom", kaže on.\n„Nismo mogli da nastavimo da radimo kao pre pošto smo morali da preselimo stotine zaposlenih iz Rusije i Ukrajine", govori Fuad, koji ima rusko državljanstvo.\n„Definitivno se dešava odliv mozgova. Mnogi odlaze zbog velikih restrikcija za vođenje posla koje su trenutno na snazi", kaže Fatuljev.\nPorast broja ruskih investicija zabeležen je nekoliko meseci pošto su Ujedinjeni Arapski Emirati uvršteni na „sivu listu" Radne grupe za finansijsku akciju (FAFT), globalnog tela za nadzor finansijskog kriminala.


Skupština Srbije usvojila je 22. jula Zakon o izmenama i dopuni Zakona o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Srbije i njihovim filijalama na teritorijama bivših republika SFRJ. Time su izmenjene i dopunjene odredbe važećeg Zakona, koji je donet u izvršavanju obaveza Srbije u skladu sa presudom Evropskog suda za ljudska prava u predmetu Aliić i drugi protiv Bosne i Hercegovine, Hrvatske, Srbije, Slovenije i Makedonije.\nNajvažnije izmene u Zakonu odnose se na produžetak propisanog roka za odlučivanje Uprave za javni dug po podnetim prijavama potraživanja sa 23. juna 2019. godine na 23. decembar 2019. godine. Takođe, smanjuje se broj polugodišnjih rata sa deset na osam i pomera početak isplate prve rate za šest meseci, odnosno sa današnjeg dana, 31. avgusta na 28. februar 2020. godine.\nImajući u vidu predlog za produženje roka za odlučivanje po podnetim prijavama potraživanja menjaju se rokovi za naplatu obveznica i to tako što se odlaže početak roka isplate obveznica koje dospevaju, počev od 28. februara 2020. godine i zaključno sa 31. avgustom 2023. godine, tako da će štediše u kraćem roku ostvariti svoje pravo.\nPomeranje rokova je posledica nemogućnosti da štediše pribave neophodnu dokumentaciju od nadležnih institucija u bivšim republikama do 23. juna 2019. godine i steknu pravo na isplatu stare devizne štednje.\nNa većinu pristiglih prijava, Ministarstvo finansija - Uprava za javni dug je od štediša zatražila dopunu dokumentacije koja neblagovremeno stiže i skraćuje rok u kome je potrebno utvrditi pravo na isplatu devizne štednje i utvrditi stanje duga po štednji.\nPoziv se odnosi na državljane bivših republika SFRJ, osim Republike Srbije, koji su do 27. aprila 1992. godine položili deviznu štednju u svim srpskim bankama, bez obzira na mesto u kom se filijala nalazila, i srpske državljane, koji su do 27. aprila 1992. godine položili deviznu štednju u filijalama srpskih banaka koje su se nalazile na teritorijama bivših republika SFRJ.\nDonetim podzakonskim aktom, Uredbom o postupku za utvrđivanje prava na isplatu devizne štednje građana bliže se uređuje postupak za utvrđivanje prava na isplatu devizne štednje građana.


U sklopu akcije "Farmer" uhapšeno osam osoba iz pet kantona Federacije\nU sklopu akcije “Farmer” uhapšeno osam osoba iz pet kantona Federacije\nU okviru akcije “Farmer” Koju provodi Federalna uprava policije Kantona Sarajevo na području Federacije danas je uhapšeno osam osoba.\nAkcija “Farmer” provodi se pod nadzorom Tužilaštva Kantona Sarajevo, a\nvezano za krivično djelo “Udruživanje radi činjenja krivičnog djela” u vezi sa krivičnim djelima “Zloupotreba položaja ili ovlaštenja” i “Prijevara”.\nU sklopu akcije vrše se pretresi na devet lokacija. Radi se o lokacijama na području Sarajevskog, Zeničko-dobojskog, Tuzlanskog, Unsko-sanskog Kantona i Kantona 10 – Livno.\nNavedeni se se sumnjiče da su u periodu od 2014. do polovine 2015. godine, u svojstvu članova Komisije za dodjelu poljoprivredne mehanizacije ispred Vlade FBiH i drugih njima bliskih osoba, izvršili nezakonitu i nenamjensku podjelu i prodaju poljoprivredne opreme i mehanizacije donirane od strane NR Kine Bosni i Hercegovini u vrijednosti preko 1.000.000 KM. Ista je bila namjenjena za korisnike iz FBiH, pogođene poplavama. Podjela i prodaja su vršene na način da su istu za gotov novac prodavali direktno korisnicima ili putem posrednika po znatno nižim tržišnim cjenama, a sve u cilju sticanja protupravne imovinske koristi.\nPrilikom pretresa lokacija pronađeni su i privremeno oduzeti predmeti koji potiču ili se dovode u vezu sa gore navedenim krivičnim djelima, a koji su traženi naredbom Suda.\nErdogan ostaje partner BiH, Dodik opet o mirnoj disoluciji, a Komšić poručio ‘nema je mirnim putem’


NovaEnergija.net » Poslodavci traže manji porez za veći minimalac Poslodavci traže manji porez za veći minimalac – NovaEnergija.net\n“Stav sindikata je da minimalna zarada treba da obezbedi egzistencijalne potrebe jedne porodice. Minimalna zarada bi trebalo da bude jednaka minimalnoj potrošačkoj korpi. Sada minimalna zarada iznosi 27.000 dinara, a minimalna potrošačka korpa iz januara ove godine blizu 37.000 dinara. To znači da treba dodati još trećinu minimalne zarade da bi se pokrila minimalna korpa. Ovim tempom i povećavanjem minimalca za desetak odsto ne znam kada ćemo to dostići”, kaže Vuković dodajući da je cilj sindikata da u narednih godinu ili dve minimalna zarada dostigne minimalnu potrošačku korpu.\n“To je standardno da predsednik određuje minimalnu zaradu, a ne socioekonomski savet. To što je on rekao nije dovoljno. Sindikati traže da se minimalac izjednači sa minimalnom potrošačkom korpom, ali ja to neću doživeti. Svim što je manje od toga sindikati ne mogu biti zadovoljni. Čak mislim da bi sindikati trebalo da izađu iz SES-a ako se to ne desi, kako ne bi davali utisak Evropi da ovde postoji neki socijalno ekonomski dijalog“, tvrdi Savić.\nOna tvrdi da to nije nemoguće i da ne stoje objašnjenja kako nema za to para. “Što se tiče privatnika država može da smanji poreze i doprinose, a kad se radi o državi, prave se parade, fontane, žičare… Da li su pare od ove parade u Nišu mogle biti upotrebljene da se podigne standard zaposlenih u vojsci”, pita Savić.\nS druge strane, poslodavci tvrde da će oni prihvatiti bilo koje povećanje minimalne zarade ukoliko dobiju adekvatnu kompenzaciju od države. Nebojša Atanacković iz Unije poslodavaca Srbije ocenjuje da poslodavci mogu na sebe da preuzmu povećanje minimalne zarade do nivoa rasta nominalnog BDP-a. S obzirom da je projektovan realni rast BDP-a u 2020. godini 3,5 odsto plus inflacija od oko dva odsto, to je rast minimalne zarade od oko pet do 5,5 odsto. To bi značilo da minimalna zarada bude oko 28.500 dinara što je daleko od zahteva sindikata, a i manje od onoga što je “odredio” predsednik.\nPoslodavci traže manji porez za veći minimalac was last modified: May 17th, 2019 by Ivana Karanović\nmanji porez za veći minimalacminimalna zaradaposlodavacpreduzetnici


Saopštenje UBR od 1990. Grada Valjeva | VAmedia - info portal\n13/05/2017 13/05/2017 Нема коментара на Saopštenje UBR od 1990. Grada Valjeva\nDanas u jednom valjevskom restoranu ponovo su se pojavili advokati iz Kragujevca, garantujući sigurnu naplatu ratnih dnevnica sto je čista i sumnjiva klasična “prevara i obmana” građana boraca i konačno takvoj pojavi VJT Valjevo i PU Valjevo mora u ovom gradu, da stane na put na zakonit način, upozorava Udruženje boraca ratova od 1990. godine.\n“Dužni smo da obavestimo sve borce i javnost za istinu oko isplate ratnih dnevnica, a posebno ja kao predsednik UBR od 1990. godine grada Valjeva i član komisije za rešavanje isplate ratnih dnevnica.\nUdruženje boraca je poslalo na mesto skupljanja punomoćja advokata Dejana Subotića koji je jasno rekao advokatima koji su skupljali punomoćja i možda “obmanjivali” borce istinu o tužbama od kojih će koristi imati samo pomenuti advokati a borci samo troškove i praznu presudu da su diskriminisani po mestu stanovanja a zbog isplate socijalne pomoći jednom delu rezervista i to Topličkog okruga!\nAdvokat Dejan Subotić iz Valjeva jasno je pitao advokate skupljače punomoćja da li oni misle da su advokati iz Valjeva “nepismeni” da sastave tužbeni zahtev ili su korektni i neće da varaju borce građane Valjeva jer Kasacioni sud nema još stav oko počinjene diskriminacije???\nNa pitanje pojedinih boraca gde je navodno doneta presuda Međunarodnog suda da je po danu 32 evra advokatica iz Kargujevca je rekla da je nema ali da ona ima ugovor sa borcima u kojima im garantuje takvu isplatu – postavlja se pitanje dali je ovo moguće u pravnoj državi da ona garantuje isplatu i to je različita izjava u odnosu na prošlo skupljanje potpisa kada je garantovala da je doneta presuda u Međunarodnom sudu???\nSamim ovakim “nezakonskim” činjenjem advokata iz Kragujevca kako piše u punomoćju, jer nisu hteli da se predstave, je “protivzakonita” radnja i danas su sakupili oko 20 potpisanih punomoćja jer jedan deo boraca nije hteo da potpiše i ulazi u neizglednu situaciju.\nAdvokati nisu borcima pojasnili da oni tuže za diskriminaciju po mestu boravka i ako Viši sud u Valjevu presudi a Apelacioni u Beogradu potvrdi prvostepenu presudu, borci tužioci dobijaju presudu da su diskriminisani a advokati iz Kragujevca po ugledu na presudu iz Kraljeva oko 164.000,00 sudskih troškova??? Nepoznanica je kolika je taksa kada se preda tužbeni zahtev a zna se da se ista mora platiti u roku od sedam dana i ako je tužioc neplati, naplata ide preko privatnog izvršitelja a to važi i za sve troškove sudskog postupka!\nTako ponašanje nas dovodi da bez potrebe pretrpavamo Viši sud u Valjevu i trošimo sredstva Budžeta Republike Srbije namenjena, možda za isplatu ratnih dnevnica ako se nađe dogovor ili po novoj tužbi Međunarodnom sudu???\nDokumentacija koju skupljaju advokati koji garantuju ,,mačku u džaku” nije dovoljna jer su mnogi sudovi tražili potvrde o učešću na ratiśtu i samim tim Viši sud u Valjevu ima puno pravo u skladu sa zakonom da odbije sve tužbene zahteve a troškove će platiti borci tužioci jer su potpisali takvo punomoćje ili na kraju odakle advokatima tolika sredstva da isplate sve troškove ovog postupka za sve tužioce borce, ako se spor izgubi???\nSreća je što je mali broj boraca potpisao punomoćje sa potpunom neizvesnošću spora!!!\nJasno je da je doneto par presuda za diskriminaciju po mestu boravka ali sa potpunom dokumentacijom i jasno napisanim tužbenim zahtevom i predloženim svedokom koji je učestvovao na potpisivanju sporazuma i zaključka sa Vladom Republike Srbije 2008 godine za borce Topličkog okruga a ovde toga nema i potpuno je neizvestan spor koji sigurno neće proći u Višem sudu Valjevo koji je jedan od najzakonitijih, najboljih i najpravednijih sudova u Srbiji!!!\nDalje, tačno je da su zaustavljena sva suđenja dok se po ovom pravnom pitanju neizjasni Kasacioni sud Republike Srbije!!!!\nBorci koji su dali punomoćje ulaze u tešku neizvesnost i Udruženje boraca rata se ograđuje od takvih postupaka i neće na sebe preuzeti nikakav teret oko datog punomoćja!!!\nTo nije put naplate ratnih dnevnica i jedini pravno ispravan put je koji vodi advokat iz Niša Srđan Aleksić i pravni zastupnici Dejana Miloševića iz Kurśumlije!\nO svemu ćemo obavestiti Vladu Republike Srbije jel ukolilo bi se realizovala naplata sudskih troškova advokatima koji su tužili za diskriminaciju od čega borci nemaju ništa jer ako dobiju presudu tu ce samo pisati da su diskriminisani po mestu boravka, bolje je da se ta predviđena sredstva za samo troškove advokata dogovorno isplate borcima a ne advokatima!!!\nHvala Advokatima iz Valjeva još jednom su dokazali da su visoki profesionalci koji rade u interesu svojih građana!!!\nNa kraju ovo što su radili Advokati iz Kragujevca u Restoranu za kafanskim stolom je ponašanje suprotno odredbama Zakona o advokaturi, kodeksa advokatske etike, statuta AKS i td.\nDovodjenjenje u zabludu prikazivanjem lažnih činjenica i na taj način stvara uslove za sumnju na krivično delo prevare boraca i zloupotrebu njihovog poverenja???!!!\nA što je posao za VJT Valjevo i PU Valjevo u interesu zaštite građana grada Valjeva”.\nPredsednik UBR od 1990.godine Grada Valjeva Bradić Ljubomir


Medveđa – Strana 155 – Info Centar Juga\nZA NEPLAĆEN POREZ KAZNE OD 50.000 DINARA NA VIŠE\nGrađanima koji ne plaćaju na vreme porez na imovinu biće obračunata zatezna kamata od 16 odsto godišnje, a obračunava se na dnevnom nivou. Nakon te uplate, građanima je ostala poslednja četvrta rata za koju rok ističe 15. novembra. Ono što je novina i o čemu bi trebalo voditi računa, jeste da lokalne samouprave više ne […]\nU Srbiji je identifikovan prvi laboratorijski slučaj potvrđene infekcije virusom Zapadnog Nila, objavljeno je danas na sajtu Instituta za javno zdravlje „Dr Milan Jovanović Batut“. Reč je o muškarcu od 56 godina, sa teritorije Južnobanatskog okruga, koji se nalazi na bolničkom lecenju. Infekcija je prvi put među ljudima u Srbiji registrovana krajem jula 2012. godine, […]\nApelaciono veće suda u Kosovskoj Mitrovici odbacilo je rešenje o produžetku pritvora lideru Građanske inicijative SDP Oliveru Ivanovića do 6. oktobra i na snagu vratilo prethodno, po kome pritvor Ivanoviću ističe 26. avgusta, izjavila je danas njegova supruga Milena Ivanović Popović. „Sud je odbacio rešenje o produžetku pritvora do 6. oktobra i na snagu vratio […]\nPrethodno 1 … 154 155 156 157 Sledeće


Kašćelan: Crna Gora mora zadržati proevropski kurs\nCrna Gora mora zadržati proevropski kurs i intenzivirati reforme radi što skorijeg članstva u Evropskoj uniji, ocijenio je gradonačelnik Aleksandar Kašćelan na otvaranju 14. REACT-a, kojeg ove godine NVO Alfa centar organizuje na Ivanovim koritima.\n„Ova integracija važna je zbog unutrašnje stabilnosti Crne Gore i njenog sveukupnog napretka, ali i zbog stabilnosti regiona, koji je često pod uticajem „domino efekta“ uslijed dešavanja u zemljama okruženja“, kazao je Kašćelan.\nOn vjeruje da bi crnogorsko članstvo u EU bilo dobar podsticaj za cio region da ubrza reforme, ali i da se u toku integracije „oslobodi balasta prošlosti koji je često oličen u etnonacionalizmu“.\nKazao je i da mu je drago što je REACT i ove godine, uprkos pandemiji koronavirusa, zadržao međunarodni karakter.\n„REACT kampovi otvoreni su forum za razmjenu ideja i mišljenja, za objektivno sagledavanje uloge Crne Gore u savremenim međunarodnim odosima, ali i dobra prilika da se iz prve ruke dobiju odgovori kako nas to naši međunarodni partneri vide u kontekstu aktuelnih političkih dešavanja u našoj zemlji“, naveo je gradonačelnik.\nOn vjeruje da će se na ovogodišnjem kampu steći interesantni uvidi u važno pitanje reforme sistema bezbjednosti u kontekstu evroatlanskih integracija, kao i o značaju pregovaračkog procesa za stabilnost regiona.\n„Ovo su važne teme, jer nas dosadašnje iskustvo iz oba procesa upućuje na brojne benefite koje Crna Gora i njeni građani imaju u procesu integracija“, rekao je Kašćelan.\nOn je objasnio da se u prvom redu misli na evropski sistem vrijednosti, vladavinu prava, unapređenje životnog standarda i zaštitu životne sredine, kolektivni sistem bezbjednosti, te na civilnu komponentu članstva u NATO koja se tiče i podrške u slučaju elementarnih nepogoda, te brojnih programa koji mogu biti od direktne koristi za naučne, akademske i poslovne krugove.


Zvezda se oglasila: "Nismo informisani da Janković nije naš igrač" - Sportske.net\nCrvena zvezda MTS je reagovala na otvoreno pismo Stefana Jankovića.\nGotovo - Janković završio sa Zvezdom i otkrio sledeći korak!Zvezda otvara kapije "Pionira" za duel sa NižnjimNova pobeda, Zvezda silna protiv osvajača Lige šampionaZvezda ubedljiva i u drugoj proveriZvezda od sutra počinje prodaju sezonskih karata uz brojne pogodnosti\nDosta polemike oko Stefana Jankovića, igrača koji je prethodne sezone nastupao za Crvenu zvezdu MTS.\nOvaj krilni centar je izrazio želju da napusti klub jer nema dovoljno prostora za igru, posebno je to bio slučaj kada je klub angažovao nekoliko košarkaša koji mogu da odgovore zahtevima na njegovoj poziciji.\nJanković se povezivao sa Partizanom, a u tom klubu niko nije želeo da komentariše te navode.\nDanas se ovaj košarkaš izjasnio otvorenim pismom, naveo je da je postao slobodan igrač. O tome ste mogli da čitate OVDE, a sada se Crvena zvezda MTS oglasila, istakli su da je Janković i dalje njihov igrač i da nikakvo obaveštenje od nadležnih organa nisu dobili.\nKK Crvena zvezda mts", piše na sajtu ovog košarkaškog kluba.


10.03.2020 u 07:57\nBRISEL – Vođe EU pozvale su danas Tursku da poštuje odredbe ugovora kojim migranti treba da se drže dalje od evropskih granica tokom „otvorenog” razgovora sa turskim predsednikom Redžepom Tajipom Erdoganom koji je došao u Brisel da traži podršku. Određena tenzija bila je vidljiva posle razgovora pošto je Erdogan otišao direktno na aerodrom umesto da održi zajedničku konferenciju za novinare sa predsednicom Evropske komisije Ursulom fon der Lajen i predsednikom Evropskog saveta Šarlom Mišelom. „Jasno je da imamo naša neslaganja ali govorili smo otvoreno... bio je to dobar razgovor”, rekla je novinarima posle sastanka Fon der Lajen. Šarl Mišel je pozvao Tursku da „poštuje svoje obaveze” proizašle iz sporazuma EU-Turska od marta 2016. godine koji predviđa da migranti ostanu u\n09.03.2020 u 10:19\nGrci sprečili ulazak 1.646 migranata u poslednja 24 sata\nATINA – Grčka policija u poslednjih 24 sata sprečila je ulaz na grčku teritoriju 1.646 migranata. Dvojica muškaraca, jedan iz Egipta i jedan iz Maroka, uhapšeni su, prenosi grčki list Katimerini. Desetak hiljade migranata pokušavaju da pređu tursko-grčku granicu, nakon što je Turska 28. februara rekla da više neće zadržavati migrante i izbeglice na svojoj teritoriji, što je, inače, predviđeno ugovorom između Ankare i Evropske unije od 2016. godine, prenosi Tanjug. Turski predsednik Redžep Tajip Erdogan pozvao je juče Grčku da otvori granice da bi migranti mogli da se kreću ka EU.\n08.03.2020 u 16:46\nHrvatska spremna da prihvati izbeglu decu sa grčkih ostrva\nSINj - Hrvatska je spremna da prihvati deo dece koja u nehumanim uslovima žive u izbegličkim kampovima na grčkim ostrvima, rekao je u hrvatski premijer Andrej Plenković. Veliki broj dece bez pratnje, koja su sama, bez roditelja, rođaka ili staratelja nalazi se u centrima na grčkim ostrvima, koji su poslednjih dana pod naletom dolaska novih migranata. „Ne vidim da bi iko razuman mogao biti protiv toga da i mi pomognemo određenom broju dece koja žive u bitno drugačijim uslovima nego što žive naša deca”, rekao je Plenković novinarima u Sinju, prenosi Tanjug. EU će o prebacivanju dece razgovarati nakon što grčka ostrva iduće sedmice obiđe komesarka za unutrašnje poslove Ilva Johanson. „Hrvatska je uvek pokazivala izrazito humanitaran pristup. I mi smo bili zemlja koja je imala\n10.08.2020 u 10:34\n„Oko sokolovo” od danas kažnjava\n10.08.2020 u 10:00\nKolona ispred Torlaka, na testiranje čekaju od 4.30\n10.08.2020 u 08:34\nLukašenko ubedljivo pobedio na izborima, nezadovoljni protestovali


Direktor bolnice: Formirana komisija koja će preispitati bolovanja lekara - JUGPRESS\nDirektor Opšte bolnice Nebojša Dimitrijević javno je zahvalio svim lekarima koji su, pored hroničnih bolesti i godina koje imaju, ostali da rade.\n„Imamo lekare koji su u rizičnim grupama, imaju dijabet, srčane bolesti, ali su ostali da rade. S druge strane zamerio bih lekarima koji sada, kad je najteže, idu na bolovanje, ili spremačicama koje sada napuštaju… Mislim da je to u najmanju ruku nepošteno prema kolegama koje su ostale da rade i non-stop su na poslu. Formiran je tim od nekoliko lekara koji će kontrolisati ta bolovanja. Ja verujem i da oni koji su u nekom četvrtom, petom ili šestom ešalonu imaju premena da pišu, da komentarišu i da daju neke izjave koje su potpuno nenormalne. Ali, to je njihovo pravo, mada bih ja više voleo da ih vidim na prvoj liniji fronta, pa da onda daju izjave.“


Drugi sastanak Nacionalne radne grupe za praćenje reforme javne uprave u Srbiji - Centar za evropske politike Drugi sastanak Nacionalne radne grupe za praćenje reforme javne uprave u Srbiji - Centar za evropske politike\nDrugi sastanak Nacionalne radne grupe za praćenje reforme javne uprave u Srbiji\n26. oktobar 2017. – Drugi sastanak Nacionalne radne grupe (NRG) za praćenje reforme javne uprave (RJU) u Srbiji održan je u Beogradu.\nKao uvod u sastanak NRG, održana je radionica za predstavnike organizacija civilnog društva (OCD) koje sprovode istraživačke projekte u okviru WeBER programa malih grantova, tokom koje su razmenjena iskustva proistekla iz dosadašnjeg sprovođenja ovih projekata, i tokom koje su organizacije predstavile napredak u istraživanju i dosadašnje istraživačke nalaze.\nNa sastanku Nacionalne radne grupe, Milena Lazarević, programska direktorka CEP-a i projektna menadžerka WeBER projekta, i Miloš Đinđić iz CEP-a, vodeći istraživač na WeBER projektu, predstavili su napredak u sprovođenju WeBER praćenja RJU u Srbiju. Đinđić je istakao da je metodologija za praćenje RJU jedan od najbitnijih proizvoda WeBER projekta u Srbiji.\nO monitoringu RJU na lokalnom nivou na sastanku su govorile Milijana Trifković iz organizacije Praxis, i Danijela Jović iz Centra za ravnomerni regionalni razvoj – Cen TriR-a, kao predstavnice organizacija dobitnica malih grantova za praćenje RJU na lokalnom nivou. One su učesnicima predstavile prve nalaze istraživanja o: transparentnosti organa lokalne samouprave i sprovođenju novog Zakona o opštem upravnom postupku na teritoriji Grada Kraljeva, sa jedne strane, i o trenutnoj praksi zapošljavanja, učinku u oblasti upravljanja ljudskim resursima, kao i percepciji civilnog sektora o ovim pitanjima u Užicu, Požegi, i Gornjem Milanovcu.\nU nastavku, članovi NRG diskutovali su o prilogu za predstojeći godišnji izveštaj Evropske komisije za Srbiju, koji NRG u Srbiji kao deo WeBER platforme po prvi put ove godine šalje kao objedinjeni doprinos svojih članica.\nSastanak je zaključen predlozima članica NRG o ključnim temama koje bi trebalo razmotriti na trećem regionalnom sastanku WeBER platforme, koji će se održati u Skoplju 1. i 2. novembra 2017. godine.


Naučnici tvrde: Žene sa većim zadnjicama pametnije su od vitkih! - Estetic\nNaučnici tvrde: Žene sa većim zadnjicama pametnije su od vitkih!\nEstetic » Estetska dermatologija » Naučnici tvrde: Žene sa većim zadnjicama pametnije su od vitkih!\nIstraživanje je pokazalo da su žene s velikim zadnjicama i širokim bokovima pametnije od vitkih žena. Veća guza čini se, znači i više inteligencije.\nIstraživanje Univerziteta u kalifornijskom Pitsburgu, potvrdilo je da ako imate veću zadnjicu, imate i bolju pamet. Naučna studija obuhvaćala je više od 16.000 žena, a rezultati su pokazali, da su u testovima kognitivne sposobnosti žene s oblinama nadmašile one vitke. Kognitivne veštine uključuju percepciju, pažnju, pamćenje, učenje i rešavanje problema, kreativnost, planiranje i orijentaciju.\nAli velika zadnjica sama po sebi nije dovoljna da žena bude pametnija od ostalih. Prema istraživanju, omer boka do struka je odlučujući faktor. Zato su samo žene sa figurom peščanog sata, odnosno širokih bokova i uskog struka imale prednost u inteligenciji.\nIstraživači to objašnjavaju na ovaj način: veća zadnjica i bokovi znače i više masnoća odnosno omega 3-kiselina u navedenom delu, a koje stimulišu rad i razvoj mozga.


Podaci Instituta za javno zdravstvo RS pokazuju da je, od 15. februara do 30. jula, prvu dozu vakcine primilo 237.890 ljudi, što je nešto više od četvrtine stanovništva starijeg od 18 godina, piše Srpskainfo.\nZa sedam dana prvom dozom je vakcinisano još 17.370, a sa obe doze još 25.010 građana Srpske. Ovo je značajno povećanje u odnosu na ranije sedmice, što je rezultat činjenice da, trenutno, imamo dovoljno vakcina, te da sve nadležne zdravstvene ustanove organizuju imunizaciju bez zakazivanja, uz apel građanima da se odazovu i prime vakcinu protiv korone.\nPodaci Ministarstva zdravlja i socijalne zaštite RS pokazuju da je u Srpskoj, od 15. jula do pre dva dana, prvu ili drugu dozu vakcine protiv kovida 19 primilo oko 64.250 građana, što je u proseku nešto više od 4.280 građana dnevno.\nMinistar Alen Šeranić rekao je da je zadovoljan dosadašnjim odzivom građana na masovnu vakcinaciju. Podseća da je, u borbi protiv korone, upravo u ovo vreme ključno da se postigne što veći obuhvat imunizacije, posebno kada dolaze novi sojevi virusa koji se mnogo brže šire od prethodnih.\n– Imamo podatke da i u pojedinim zemljama okruženja i u Evropi dolazi do pogoršanja epidemiološke situacije, do čega je doveo delta soj, te da su među zaraženima više mlađe osobe, koje uglavnom nisu ni vakcinisane. S druge strane, istraživanja pokazuju da vakcinacija s dve doze značajno štiti da se osoba ne zarazi virusom SARS-CoV-2. U manjem procentu se može desiti da se vakcinisana osoba zarazi, ali je efikasnost vakcina u sprečavanju težih oblika kovida izuzetno visoka – rekao je Šeranić.\nDo sada je u RS ukupno isporučeno više od 965.000 doza vakcina, od čega je većina nabavljena sredstvima Srpske. Domovi zdravlja širom RS obaveštavaju stanovništvo o rasporedima masovne vakcinacije protiv kovida 19 bez prethodnog zakazivanja, kao i o rasporedu revakcinacije za one koji su već primili prvu dozu neke od pet dostupnih vakcina protiv korone.


Izvedena humanitarna predstava za porodicu Majkić | Radio Gradiška 98,8 MHz\nIzvedena humanitarna predstava za porodicu Majkić\nHumanitarna predstava “Gospoda Glembajevi” studenata Akademije umjetnosti Univerziteta u Banjaluci izvedena je sinoć u Kultrunom centru Gradiška. Sredstva od prodaje ulaznica namijenjena su za opremanje kuće Milenka Majkića iz Laminaca koji je član Udruženja za pomoć mentalno nedovoljno razvijenim licima Gradiška.\nProfesor i mentor Željko Mitrović rekao je da predstavu izvode studenti četvrte godine glume i da je velika čast što mogu pomoći, te najbolji način da mladi ljudi kroz svoj rad i umjetničko djelo učestvuju u humanitarnoj akciji.\nU predstavi su igrali: Aleksandar Stevanović, Ivana Kanjuga, Duje Martinić, Dragana Ilić, Anando Ćenić, Jelena Jandrić, Nemanja Bajić i Svetozar Babić\nInicijator ove akcije i predsjednik Udruženja za pomoć mentalno nedovoljno razvijenih lica Gradiška Dragoslav Šinik rekao je da je udruženje pokrenulo ovu akciju poslije saznanja da otac njihovog člana Dragan Majkić boluje od karcinoma.\nŠinik je istakao da su pokrenuli ovu akciju kako bi se porodica iz stare neuslovne kuće mogla preseliti u novu koja je napravljena i pokrivena prije tri godine ali zbog nedostatka sredstava nije završena.\nOn je naveo da su od početka akcije urađeni određeni radovi na unutrašnjosti kuće, koje planiraju završiti prije nove godine kako bi se porodica mogla useliti u kuću.\nOrganizator ove humanitarne predstave Maja Pantoš izrazila je zadovoljstvo što je imala priliku da organizuje ovu predstava te dodala da je pozitivno iznenađena prisustvom velikog broja publike koja je došla da podrži ovu akciju koja za cilj ima pomoć porodici Majkić.\nUhapšeno lice zbog prevare


Džordž Buš Stariji seksualno uznemiravao maloletnicu (foto) - 14.11.2017, Sputnik Srbija\nDžordž Buš Stariji seksualno uznemiravao maloletnicu (foto)\nRozlin Korigan je šesta žena koja je zvanično optužila 41. američkog predsednika da ju je neprimereno pipkao. Susret se desio pre 14 godina kad je ona imala... 14.11.2017, Sputnik Srbija\ndžordž buš stariji, društvo\n17:58 14.11.2017 (Osveženo: 02:55 26.08.2021)\n© AP Photo / David J. PhillipBivši predsednik SAD Džordž Buš Stariji na stadionu "Los Anđeles Dodžersa" 29. oktobra 2017.\nRozlin Korigan je šesta žena koja je zvanično optužila 41. američkog predsednika da ju je neprimereno pipkao. Susret se desio pre 14 godina kad je ona imala samo 16, a bivši predsednik 79 godina.\nOna je rekla magazinu „Tajm“ da je u novembru 2003. prisustvovala događaju u kancelariji Centralne obaveštajne agencije (CIA) u Vudlendsu, u Teksasu, gde se njen otac zajedno sa kolegama obaveštajcima i članovima porodice upoznao sa bivšim predsednikom.\n— sylvie calvet (@sylviecalvet) 14. novembar 2017.\nRozlin Korigan, koja je tada imala 16 godina, priznala je da je „bila uzbuđena jer je upoznala bivšeg predsednika".\nMeđutim, kad je trebalo da poziraju za zajedničku fotografiju, političar ju je „zgrabio za zadnjicu“.\n© Foto : Courtesy Corrigan FamilyRozlin Korigan, Bivši predsednik SAD Džordž Buš Stariji i Sari Jang, novembra 2003.\nRozlin Korigan, Bivši predsednik SAD Džordž Buš Stariji i Sari Jang, novembra 2003.\n© Foto : Courtesy Corrigan Family\n„Moja inicijalna reakcija je bila — užas. Zaista sam bila zbunjena“, rekla je za „Tajm“, prvi put javno govoreći o incidentu.\n„Prvo sam pogledala majku dok je on još stajao pored nas i ništa nisam rekla. Šta tinejdžerka da kaže bivšem predsedniku SAD? Nešto kao: ’Čoveče, ne bi trebalo tako da me pipkaš‘“, rekla je ona.\n25 Oktobar 2017, 18:57\nMagazin navodi da je sedmoro ljudi, uključujući članove porodice i prijatelje, potvrdilo da su bili upoznata sa navodnim zlostavljanjem pre nego što su drugi ljudi prijavili uznemiravanje.\nDžim Makgart, portparol Džordža Buša Starijeg, izjavio je da bivši predsednik „jednostavno nije imao nameru da ikoga omalovažava i povredi i da se unapred izvinjava svakome koga je možda uvredio tokom fotografisanja“.\nPortparol je ranije priznao da je Buš Stariji „potapšao ženu po zadnjici smatrajući da je to što je učinio pristojno i dobronamerno“.\nGlumica Heder Lind je prva žena koja je optužila bivšeg predsednika za seksualno uznemiravanje, kad je otvoreno priznala da ju je Buš pipkao tokom fotografisanja za vreme promotivne turneje TV serije „Špijuni u Vašingtonu“ 2013. godine.


Srbi izabrali automobil godine - Sputnjik Srbija\n23:41 17 Jun 2021\nSrbi izabrali automobil godine\n09:00 11.05.2021 (osveženo 09:36 11.05.2021) Preuzmite kraći link\nAutomobil „tojota jaris“ je po oceni žirija Asocijacije automobilskih novinara Srbije, najbolji automobil 2021. godine. Ovaj automobil, podsećamo, proglašen je i za evropski automobil godine za 2021. godinu.\n„Tojota jaris“ je prepoznat po dizajnu, dinamičkim svojstvima i vodećoj sigurnosti u klasi. Posebno je pohvaljena „jarisova“ hibridna tehnologija i niska emisija štetnih gasova. Čak 80 odsto novih kupaca „jarisa“ bira upravo hibridni pogonski sklop.\nZavršno testiranje automobila održano je na području Kosmaja, kada su članovi žirija imali priliku da sve kandidate isprobaju u različitim uslovima vožnje: na autoputu, magistralnom putu, i zatvorenom poligonu.\nU konkurenciji za najboljeg ove godine bili su, pored „tojote jarisa“, „dačija sandero stepvej“, „audi 3“ i „seat leon“.\nTitulu eko Automobila godine osvojio je „fiat 500 – lanč edišn“, a pored ovih nagrada, žiri je dodelio i specijalna priznanja. Tako je za najbolji automobil u klasi 2021. proglašena „dačija sandero stepvej“, za najbolji dizajn enterijera „audi 3“, a nagrada za najbolji infotejment pripala je „seat leonu“.\nLepa vest za vozače: Ukidaju se ograničenja brzine - na kojim deonicama uskoro neće „pljuštati“ kazne\nLuksuzni automobili u Srbiji rasprodati, neki čekaju po šest meseci na modele od 300.000 evra\n„Mercedes“ protiv „Tesle“: Nemci žele da preuzmu tron /video/